Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2024.gada 1.jūnija sēdē

**Iepirkuma procedūra**

**Būvuzraudzības nodrošināšana objektā**

 **“Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā”**

Identifikācijas Nr. RS/2024/41

**NOLIKUMS**

**Rīga**

**2024**

1. **VISPĀRĪGĀ INFORMĀCIJA**
2. **Iepirkuma priekšmets, iepirkuma procedūras veids**
	1. Iepirkuma priekšmets – būvuzraudzības nodrošināšana objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā”.
	2. Iepirkuma nomenklatūras CPV kods – 71247000-1 (Būvdarbu uzraudzība).
	3. Iepirkuma procedūras veids – atklāta iepirkuma procedūra saskaņā ar Pasūtītāja iepirkuma nolikumu.
	4. Iepirkums tiek veikts Eiropas Savienības Atveseļošanas fonda līdzfinansētā projekta Nr. 1.1.1.2.i.2/1/24/I/CFLA/004 “7.tramvaja līnijas pagarinājuma izbūve” īstenošanas ietvaros.
3. Iepirkuma identifikācijas numurs: Iepirkuma identifikācijas numurs - RS/2024/41.
4. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. LR Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Māra Volkova, tel. +371 67104863, e-pasts – Mara.Volkova@rigassatiksme.lv

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - https://www.rigassatiksme.lv/lv/par-mums/iepirkumi/.
5. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2024. gada 1.jūlija, plkst. 15:00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievieno attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
7. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets un apjoms**
	1. **Iepirkuma priekšmets** ir būvuzraudzības nodrošināšana objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā” (turpmāk – Objekts), pamatojoties uz Objekta īstenošanai izstrādāto būvniecības ieceres dokumentāciju - būvprojekti, paskaidrojuma raksti, paziņojumi par būvniecību (turpmāk kopā saukti - būvprojekts).

Būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” projektēšanas, autoruzraudzības darbus, kā arī būvdarbus veiks Ceļu būves firma SIA “Binders”.

* 1. **Tehniskās specifikācijas –** būvuzraudzība tiek veikta saskaņā ar Būvuzraudzības darba uzdevumu (pielikums Nr.4), iepirkuma līgumu (projekts pielikumā Nr.5), Būvdarbu līgumu (projekts pielikumā Nr.6) un ievērojot Latvijas Republikas normatīvo aktu (tajā skaitā standartu) prasības.
	2. **Veicamo darbu apjoms** – darbu veidi noteikti Būvuzraudzības darba uzdevumā (nolikuma 4.pielikums).
	3. **Iepirkuma līguma izpildes laiks** – no līguma noslēgšanas dienas līdz Objekta nodošanai ekspluatācijā, t.i. orientējoši 21 mēnesis (būvdarbu plānotais izpildes termiņš ir 19 (deviņpadsmit) mēneši no atzīmes par būvdarbu uzsākšanas nosacījumu izpildi saņemšanas un 2 (divi) mēneši ir objekta nodošanas ekspluatācijā termiņš).
	4. Norēķini starp Pasūtītāju un izpildītāju par būvuzraudzības darbiem tiek veikti šādā kārtībā:
		1. apmaksa par Objekta būvuzraudzības darbiem tiek veikta saskaņā ar iepirkuma līguma (projekts nolikuma pielikumā Nr.5) 3.2.punktā noteikto kārtību.
		2. ja tiek pagarināts sākotnēji noteiktais Objekta būvdarbu periods, būvuzraudzības darbu apmaksa tiek veikta saskaņā ar iepirkuma līguma (projekts nolikuma pielikumā Nr.5) 3.4.punktā noteikto kārtību.
1. Līguma izpildes vieta – Rīga.
2. Piedāvājuma variantu iesniegšanu Pasūtītājs nepieļauj.
3. Atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no līguma izpildei piešķirtā finansējuma apjoma, darbu nepieciešamības vai citiem objektīviem apstākļiem var tikt izmainīts plānoto darbu apjoms, ar nosacījumu, ka minēto izmaiņu apjoms nesasniedz 10% (desmit procentus) no iepirkuma līguma summas.

**IV PRETENDENTU ATLASES PRASĪBAS**

1. **Pretendentu izslēgšanas noteikumi**
	1. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas(Izslēgšanas gadījumu neesamība var tikt pierādīta arī ar izziņām, ko pretendents par sevi iegūst no Elektroniskās iepirkumu sistēmas), kas apliecina, ka pretendentam un personai, uz kuras iespējām pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pretendents tiek izslēgts no turpmākās dalības iepirkuma procedūrā, ja uz pretendentu ir attiecināms jebkurš no Starptautisko un Latvijas Republikas nacionālo sankciju likuma 11.*1* panta pirmajā daļā noteiktajiem gadījumiem.
	4. Pretendents tiek izslēgts no turpmākās dalības iepirkuma procedūrā, ja tiek konstatēts, ka pretendents ir 2022. gada 8. aprīļa Eiropas Savienības Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1. panta 23. punktā iekļautajā 5. k panta 1. punktā noteiktā persona.
2. **Prasības profesionālās darbības veikšanai**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma summas un šo darbu raksturojumu. Ja apvienība nolikumā noteiktajā kārtībā tiek atzīta par konkursa uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) **vai** jānoslēdz sabiedrības līgums, vienojoties par apvienības dalībnieku atbildības sadalījumu.
	3. Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt ceļu būvdarbu būvuzraudzību, ēku būvdarbu būvuzraudzību, ūdensapgādes un kanalizācijas sistēmu būvdarbu būvuzraudzību, ieskaitot ugunsdzēsības sistēmas, un elektroietaišu (spriegums līdz 1 kV un no 1 līdz 35 kV) izbūves darbu būvuzraudzību. Ja pretendents ir apvienība, tad katram apvienības dalībniekam, ir jābūt tiesībām veikt darbus tajās sfērās, kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās sfērās apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvdarbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
	4. Ja pretendents vai apvienības dalībnieks ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības veikt ceļu būvdarbu būvuzraudzību, ēku būvdarbu būvuzraudzību, ūdensapgādes un kanalizācijas sistēmu būvdarbu būvuzraudzību, ieskaitot ugunsdzēsības sistēmas, un elektroietaišu (spriegums līdz 1 kV un no 1 līdz 35 kV) izbūves darbu būvuzraudzību. Ja pretendents (pretendenta dalībnieks) ir ārvalstu persona, un nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos būvdarbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.
3. **Prasības attiecībā uz pretendenta saimniecisko un finansiāli stāvokli**
	1. Pretendentam jābūt stabiliem finanšu un saimnieciskās darbības rādītājiem, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā apstiprinātā gada pārskata rezultātiem, raksturo:
		1. likviditātes koeficients (apgrozāmie līdzekļi/īstermiņa saistības) ir lielāks par 1,00 vai vienāds ar 1,00;
		2. pozitīvs pašu kapitāls.

Pretendentiem, kuri dibināti vēlāk un kuriem neviens gada pārskats nav apstiprināts, finanšu un saimnieciskās darbības rādītāju atbilstību nolikuma 17.1.1.punktam un 17.1.2.punktam norādītajam nosaka, pamatojoties uz pretendenta finanšu un saimnieciskās darbības pārskatu.

Ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, ir jāatbilst nolikuma 17.1.punkta prasībām.

1. **Prasības tehniskajām un profesionālajām spējām**
	1. Pretendents:
		1. ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis apdzīvotas vietas ielu pārbūves vai izbūves darbu būvuzraudzību vismaz 2 (divos) objektos, ar nosacījumu, ka abos objektos būvdarbu ietvaros ir veikta divu vai vairāku apakšzemes inženiertīklu (piemēram, ūdensvads, kanalizācija, gāzes vads, u.tml..) izbūve vai pārbūve, no kuriem vismaz 1 (vienā) objektā pārbūvējamā vai izbūvējamā posma garums ir vismaz 500 m, un objekti ir pilnībā pabeigti un nodoti ekspluatācijā;
		2. ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis apdzīvotas vietas ielu pārbūves vai izbūves darbu būvuzraudzību vismaz 2 (divos) objektos, kuri ir pilnībā pabeigti un nodoti ekspluatācijā un kur katrā ir veikta vismaz viena ielas krustojuma ar luksofora objektu izbūve vai pārbūve;
		3. ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis vismaz 2 (divu) ēku izbūves darbu būvuzraudzību, ar nosacījumu, ka katras ēkas apbūves laukums ir lielāks par 60 m2 un katrā ēkā darbu ietvaros ir veikta vismaz divu iekšējo inženiertīklu (piemēram, ūdensvads, kanalizācija, elektrotīkli, gāzes apgāde u.tml.) izbūve un vismaz divu ārējo inženiertīklu (piemēram, ūdensvads, kanalizācija, elektrotīkli, gāzes apgāde u.tml.) izbūve, un objekti ir pilnībā pabeigti un nodoti ekspluatācijā;
		4. ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) ir veicis vismaz 1 (vienas) 6 kV vai augstāka sprieguma apakšstacijas izbūves darbu būvuzraudzību, kuru ietvaros ir veikta elektroietaišu (spriegums no 1 līdz 35 kV) izbūve, un objekts ir pilnībā pabeigts un nodots ekspluatācijā.

Pretendenta pieredze tiks atzīta par atbilstošu 18.1.punktam arī, ja nolikuma 18.1.1.-18.1.4. punktā norādītie darbi būs veikti vienos un tajos pašos objektos (piemēram, nolikuma 18.1.2.punktā norādītie darbi būs veikti vienā no objektiem, kurā veikti 18.1.1.punktā norādītie darbi).

* 1. Pretendenta vai, ja pretendents ir apvienība, tad vismaz viena apvienības dalībnieka rīcībā jābūt:
		1. būvuzraugam, kuram ir būvprakses sertifikāts un pieredze ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) tramvaja sliežu izbūves vai pārbūves darbu būvuzraudzībā vismaz 1 (vienā) objektā, ar nosacījumu, ka būvdarbi, kuriem veikta būvuzraudzība, ir pilnībā pabeigti un objekts ir nodots ekspluatācijā.
		2. būvuzraugam, kuram ir būvprakses sertifikāts un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) apdzīvotas vietasielu pārbūves vai izbūves būvdarbu būvuzraudzības veikšanā kā atbildīgajam būvuzraugam:
			1. vismaz 1 (vienā) objektā, kur veikta vismaz 500 m ielas posma pārbūves vai izbūves darbu būvuzraudzība ar nosacījumu, ka objektā ir veikta divu vai vairāku apakšzemes inženiertīklu (piemēram, ūdensvads, kanalizācija, gāzes vads, u.tml..) izbūve vai pārbūve, objekts ir pilnībā pabeigts un nodots ekspluatācijā;
			2. vismaz 1 (vienā) objektā ir veikta vismaz viena ielas krustojuma ar luksofora objektu izbūves vai pārbūves būvuzraudzība, objekts ir pilnībā pabeigts un nodots ekspluatācijā.

*Pieredze tiks uzskatīta par atbilstošu, ja nolikuma 18.2.1 punktā un 18.2.2.punktā norādītā būvuzraudzība būs veikta vienā objektā.*

* + 1. būvuzraugam, kuram ir būvprakses sertifikāts ēku būvdarbu būvuzraudzībā un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) vismaz 1 (vienas) ēkas izbūves darbu būvuzraudzībā ar nosacījumu, ka ēkas apbūves laukums ir lielāks par 60 m2, ir veikta vismaz divu iekšējo inženiertīklu (piemēram, ūdensvads, kanalizācija, elektrotīkli, gāzes apgāde u.tml.) izbūve un vismaz divu ārējo inženiertīklu (piemēram, ūdensvads, kanalizācija, elektrotīkli, gāzes apgāde u.tml.) izbūve, un objekts ir pilnībā pabeigts un nodots ekspluatācijā.
		2. būvuzraugam, kuram ir būvprakses sertifikāts elektroietaišu (spriegums no 1 līdz 35 kV) izbūves darbu būvuzraudzībā un pieredze ne vairāk kā 5 (piecos) iepriekšējos gados (kā arī periodā līdz piedāvājumu iesniegšanas brīdim) vismaz 1 (vienas) 6 kV vai augstāka sprieguma apakšstacijas izbūves darbu būvuzraudzībā, kuru ietvaros ir veikta elektroietaišu (spriegums no 1 līdz 35 kV) izbūve, objekts ir pilnībā pabeigts un nodots ekspluatācijā.
		3. būvuzraugam, kuram ir būvprakses sertifikāts ūdensapgādes un kanalizācijas sistēmu būvdarbu būvuzraudzībā, ieskaitot ugunsdzēsības sistēmas.
		4. būvuzraugam, kuram ir būvprakses sertifikāts elektroietaišu izbūves darbu būvuzraudzībā (spriegums līdz 1 kV).
		5. būvuzraugam, kuram ir būvprakses sertifikāts gāzes apgādes tīklu izbūves būvuzraudzībā.

Pieredze tiks uzskatīta par atbilstošu arī gadījumā, ja viena būvuzrauga kvalifikācija atbildīs vairākiem nolikuma 18.2. punktiem (piemēram, būvuzraugam ir gan 18.2.4.punktā, gan 18.2.6.punktā norādītā pieredze un būvprakses sertifikāti).

* 1. Pretendenta vai, ja pretendents ir apvienība, tad visu apvienības dalībnieku kopā, rīcībā jābūt tehniskajam personālam un aprīkojumam (iekārtām, instrumentiem u.c.), kas nepieciešams kvalitatīvai un sekmīgai līguma izpildei.
	2. Pretendents (arī apvienība), lai apliecinātu kvalifikāciju vai nolikuma prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumu, kuru izpildei attiecīgās spējas ir nepieciešamas. Ja pretendents (arī apvienība), lai apliecinātu, ka tā kvalifikācija atbilst nolikumā noteiktajām prasībām, balstās uz citas personas iespējām, jābūt šīs personas apliecinājumam vai vienošanās par sadarbību konkrētā līguma izpildē vai par nepieciešamo resursu nodošanu pretendenta rīcībā. Ja šajā punktā minētā persona ir ārvalstu persona, tai ir jābūt reģistrētai atbilstoši attiecīgās valsts normatīvo aktu prasībām.
	3. Ja apakšuzņēmējs, kura sniedzamo pakalpojumu vērtība ir vismaz 10 000 *euro* vai persona, uz kuras iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, sniegs iepirkuma priekšmetā paredzētos pakalpojumus (saskaņā ar Būvniecības likumu), tam jābūt reģistrētam Latvijas Republikas Būvkomersantu reģistrā (kas dod tiesības veikt būvdarbus attiecīgajā sfērā (jomā)), saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām, vai, ja apakšuzņēmējs vai persona, uz kuras iespējām pretendents balstās, lai apliecinātu tā kvalifikācijas atbilstību nolikumā noteiktajām prasībām, ir ārvalstu persona, tam jābūt reģistrētam atbilstoši attiecīgās valsts normatīvo aktu prasībām, kas dod tiesības sniegt pakalpojumus iepirkuma priekšmetā paredzētajā jomā (sfērā) un gadījumā, ja pretendents tiks atzīts par uzvarētāju, līdz iepirkuma līguma slēgšanai jāreģistrējas Latvijas Republikas Būvkomersantu reģistrā. Šajā gadījumā jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu apjoms (vērtība), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās, attiecīgo informāciju iegūstot publiskajā datubāzē;
	2. ja pretendents ir apvienība – apvienības dalībnieku noslēgtās vienošanās kopija, kurā ir norādīts katram apvienības dalībniekam nododamo izpildāmo darbu daļa procentos no piedāvātās kopējās līguma cenas un šo darbu raksturojums. Gadījumā, ja vismaz viena apvienības dalībnieka finanšu rādītāji neatbilst nolikuma 17.1.punkta prasībām, vienošanās jānorāda apvienības dalībnieks (-i), kurš (-i) būs finansiāli atbildīgs (-i) par iepirkuma līguma izpildi;
	3. pretendentam (pretendenta dalībniekam), kurš reģistrēts Latvijas Republikā, bet nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja pretendents tiks atzīts par konkursa uzvarētāju, tad pretendents (pretendenta dalībnieks) apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.

Attiecībā uz Latvijas Republikas Būvkomersantu reģistrā reģistrētiem pretendentiem Pasūtītājs par šo pretendentu atbilstību nolikuma 16.3.punkta prasībai pārliecinās, attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)));

* 1. ārvalstu personai, ja tā nav reģistrēta Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt ceļu būvdarbu būvuzraudzību, ēku būvdarbu būvuzraudzību, ūdensapgādes un kanalizācijas sistēmu būvdarbu būvuzraudzību, ieskaitot ugunsdzēsības sistēmas, un elektroietaišu (spriegums līdz 1 kV un no 1 līdz 35 kV) izbūves darbu būvuzraudzību, un šīs personas apliecinājums, ka gadījumā, ja pretendents tiks atzīts par konkursa uzvarētāju, tad tā apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai.
	2. apliecinājums par pretendenta likviditātes koeficienta un pašu kapitāla rādītājiem pēdējā apstiprinātajā gada pārskatā un pretendenta pēdējā apstiprinātā gada pārskata sastāvdaļas – bilanču, peļņas vai zaudējumu aprēķinu un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu un konsolidēto gada pārskatu likumu, kopijas. Vēlāk dibinātiem pretendentiem, kuriem neviens gada pārskats nav apstiprināts, ir jāiesniedz aktuālais finanšu un saimnieciskās darbības pārskats, no kura pasūtītājam ir iespējams pārliecināties par pretendenta atbilstību nolikuma 17.1.1. un 17.1.2. punkta prasībām.
	3. ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, jāiesniedz 19.5.punktā norādītā informācija.
	4. informācija par pretendenta sniegtajiem pakalpojumiem, saskaņā ar nolikuma 18.1.punktā noteiktajām prasībām, norādot darbu pasūtītāju, objekta nosaukumu un raksturojumu, būvuzraudzības periodu, izpildes vietu, norādot datumu, kad objekts nodots ekspluatācijā (darbu saraksta paraugs Pielikums Nr.2) un **obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 18.1.punktā minēto pakalpojumu sniegšanā (ja pretendents objektīvu iemeslu dēļ nevar iesniegt objektu pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām);
	5. informācija, kas apliecina nolikuma 18.2.1.-18.2.4.punktā norādīto speciālistu pieredzi, norādot darbu pasūtītāju, objekta nosaukumu un raksturojumu, būvuzraudzības periodu, izpildes vietu, norādot datumu, kad objekti nodoti ekspluatācijā (darbu saraksta paraugs Pielikums Nr.2), **obligāti pievienojot** darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta piedāvāto speciālistu pieredzi nolikuma 18.2.punktā minēto pakalpojumu sniegšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālistu pieredzes atbilstību nolikuma prasībām) un, **pievienojot** nolikuma 18.2.1.-18.2.7.punktā norādīto speciālistu apliecinājumus par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par konkursa uzvarētāju, un pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un nolikuma 18.2.1.-18.2.7.punktā norādītajiem speciālistiem;
1. Attiecībā uz ārvalstu speciālistu:
* kura mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts - ārvalstu pretendenta personāla kvalifikācijai ir jāatbilst speciālista reģistrācijas valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai. Pretendentam ir jāiesniedz apliecinājums, ka tā piesaistītie ārvalstu speciālisti ir tiesīgi sniegt nolikuma 18.2.1.-18.2.7.punktā norādītos pakalpojumus, un gadījumā, ja ar pretendentu tiks noslēgts iepirkuma līgums, tas līdz iepirkuma līguma noslēgšanai iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikas reglamentētajā profesijā. Pretendents nākošajā darba dienā pēc deklarācijas par īslaicīgu profesionālo pakalpojumu sniegšanu Latvijas Republikas reglamentētajā profesijā iesniegšanas atzīšanas institūcijā, iesniedz Pasūtītājam dokumentu, kas apliecina minētās deklarācijas iesniegšanas faktu. Pretendentam jāiesniedz Pasūtītājam informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā.
* ārvalstu speciālistu, kura mītnes valsts nav Eiropas Savienības dalībvalsts vai Eiropas Brīvās tirdzniecības asociācijas dalībvalsts – pretendentam jāiesniedz atbilstoši attiecīgās valsts normatīvajiem aktiem izsniegts dokuments, kas apliecina speciālistu profesionālo kvalifikāciju sniegt nolikuma 18.2.1.-18.2.7.punktā norādītos pakalpojumus, un apliecinājumu, ka gadījumā, ja pretendents konkursā iegūst tiesības slēgt līgumu, līdz iepirkuma līguma noslēgšanai tie iesniegs dokumentu, kas apliecina, ka ārvalstu speciālistu profesionālā kvalifikācija atbilst Latvijas Republikā noteiktajām prasībām un ir atzīta atbilstoši likuma „Par reglamentētajām profesijām un profesionālās kvalifikācijas atzīšanu” prasībām.

Par speciālistu būvprakses sertifikātu esamību atbilstoši nolikuma 18.2.1.-18.2.7.punktiem, kuri būvprakses sertifikātu saņēmuši Latvijas Republikā, Pasūtītājs pārliecinās, attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv))).

* 1. pretendenta apliecinājums, ka tā rīcībā ir tehniskais personāls un aprīkojums (iekārtas, instrumenti u.c.), kas nepieciešams kvalitatīvai un sekmīgai iepirkuma līguma izpildei;
	2. nolikuma 18.5.punktā minētās vienošanās kopija, ja pretendents pakalpojuma sniegšanā plāno piesaistīt apakšuzņēmēju, kura sniedzamo pakalpojumu vērtība ir vismaz 10 000 *euro*, pievienojot informāciju par apakšuzņēmēja paraksta tiesīgajām amatpersonām. Ja apakšuzņēmējs ir ārvalstu persona, tam jāiesniedz reģistrācijas apliecības kopija, kas apliecina atbilstību nolikuma 16.1.punktam. Attiecībā uz Latvijas Republikā Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību 16.1.punktam pārliecinās, attiecīgo informāciju iegūstot publiskajā datubāzē. Ja apakšuzņēmējs ir ārvalstu persona un nav reģistrēts Latvijas Republikas Būvkomersantu reģistrā, jāiesniedz atbilstoši attiecīgās valsts normatīvajiem aktiem izsniegts dokuments, kas apliecina tiesības veikt būvuzraudzību attiecīgajā jomā (sfērā), un apliecinājums, ka gadījumā, ja pretendents tiks atzīts par konkursa uzvarētāju, tad apakšuzņēmējs apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētiem apakšuzņēmējiem Pasūtītājs par šo apakšuzņēmēju atbilstību nolikuma16.3.punkta prasībai pārliecinās, attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).
	3. nolikuma 18.4.punktā minētā apliecinājuma vai vienošanās kopiju par sadarbību konkrētā līguma izpildē vai par nepieciešamo resursu nodošanu pretendenta rīcībā, ja pretendents, lai apliecinātu tā kvalifikācijas atbilstību nolikumā noteiktajām prasībām, balstās uz citas personas iespējām. Ja pretendents, lai apliecinātu savu kvalifikāciju, balstās uz ārvalstu personas spējām, kura nav reģistrēta Latvijas Republikas Būvkomersantu reģistrā, jāiesniedz minētās personas reģistrācijas apliecības kopija, kas apliecina atbilstību nolikuma 16.1.punktam un atbilstoši attiecīgās valsts normatīvajiem aktiem izsniegts dokuments, kas apliecina tiesības veikt būvuzraudzību, un apliecinājums, ka gadījumā, ja pretendents tiks atzīts par konkursa uzvarētāju, tad minētā persona apņemas reģistrēties Latvijas Republikas Būvkomersantu reģistrā līdz iepirkuma līguma noslēgšanai. Attiecībā uz Latvijas Republikas Būvkomersantu reģistrā reģistrētajām personām Pasūtītājs par šo apakšuzņēmēju atbilstību pārliecinās, attiecīgo informāciju iegūstot publiskajā datubāzē (Būvniecības informācijas sistēmā ([www.bis.gov.lv)](http://www.bis.gov.lv)).
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais piedāvājums un finanšu piedāvājums.
	1. **Tehniskais piedāvājums** pretendentam jāizstrādā kā veicamo darbu apraksts, ņemot vērā Būvuzraudzības darbu uzdevuma (nolikuma pielikums Nr.4), iepirkuma līguma (projekts nolikuma pielikumā Nr.5) un Būvdarbu līguma (projekts nolikuma pielikumā Nr.6) nosacījumus un ievērojot spēkā esošo normatīvo aktu prasības. Apraksts noformējams brīvā formā, īsi, saviem vārdiem, norādot tikai tos resursus, kas nepieciešami visa iepirkuma apjoma, par kuru pretendents iesniedz piedāvājumu, darbu izpildei. Sagatavojot Tehnisko piedāvājumu, pretendentam jāņem vērā, ka uz piedāvājuma iesniegšanas brīdi Objekta Būvprojekts, tajā skaitā būvdarbu apjomu saraksts, ir izstrādes stadijā. Katras būvniecības lietas Būvprojekts izpildītājam tiks iesniegts pēc tā apstiprināšanas Rīgas valstpilsētas pašvaldības Pilsētas attīstības departamentā. Būvuzraudzības darba uzdevuma pielikums Nr.3 atspoguļo kopējās Objekta projektēšanas robežas.
	2. **Finanšu piedāvājums** jāsagatavo saskaņā ar Finanšu piedāvājuma formu (nolikuma pielikuma Nr.3).
		1. Attiecībā uz finanšu piedāvājuma sagatavošanu pretendentam jāievēro šādi nosacījumi:
			1. Finanšu piedāvājumā norāda cenu, par kādu atbilstoši būvuzraudzības darba uzdevumam tiks veikti iepirkuma priekšmetā noteiktie būvuzraudzības darbi;
			2. Finanšu piedāvājumā jābūt iekļautām visām būvuzraudzības izmaksām, tajā skaitā, transporta, apdrošināšanas izmaksām, kā arī izmaksām par darbiem, kas nav tieši norādīti, bet kuru izpildes vai pielietojuma nepieciešamība izriet no būvdarbu rakstura un/vai apjoma, un kuru izpilde var būt nepieciešama, lai Objektu nodotu ekspluatācijā, tajā skaitā pretendenta administratīvajiem izdevumiem un citiem izdevumiem, lai par piedāvāto cenu pretendents varētu veikt kvalitatīvu Objekta būvuzraudzību, kā arī normatīvajos aktos noteiktiem nodokļiem, izņemot PVN.
			3. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Komisija pārbauda, vai pretendents, tā darbinieks vai pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja pretendents, tā darbinieki vai pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības Iepirkumā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkumā, tādējādi kavējot, ierobežojot vai deformējot konkurenci.
	4. Komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
	6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Komisija attiecībā uz pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir saimnieciski visizdevīgākais piedāvājums, kuru nosaka, ņemot vērā cenu un kvalitātes kritēriju.
	2. Saimnieciski visizdevīgākā piedāvājuma vērtēšanas kritēriji un to skaitliskās vērtības:

|  |  |
| --- | --- |
| **Saimnieciski visizdevīgākā piedāvājuma novērtēšanas kritēriji** | **Maksimālā skaitliskā vērtība** |
| **CE** | Pretendenta piedāvātā **kopējā** **līgumcena** (bez PVN). | **80** |
| **K1** | **Kvalitātes kritērijs** – pretendenta rīcībā ir būvuzraugs, kuram ir būvprakses sertifikāts un pieredze ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) tramvaja sliežu izbūves vai pārbūves darbu būvuzraudzībā vismaz 2 (divos) objektos, ar nosacījumu, ka būvdarbi, kuriem veikta būvuzraudzība, ir pilnībā pabeigti un objekts ir nodots ekspluatācijā.  | **10** |
| **K2** | **Kvalitātes kritērijs -**  ir speciālists, kuram ir būvprakses sertifikāts ceļu būvdarbu būvuzraudzībā vai ēku būvdarbu būvuzraudzībā un pieredze ne vairāk kā 7 (septiņos) iepriekšējos gados (kā arī periodā līdz piedāvājumu iesniegšanas brīdim) vismaz 1 (viena) objekta, kam izstrādāts būves informācijas modelēšanas (BIM) projekts, būvdarbu un izpildmodeļa izstrādes uzraudzībā un pārbaudes procesā izmantota vienotā datu vide. | **10** |
|  | Maksimālais iespējamais kopējā novērtējuma (**N**) punktu skaits | 100 |

* 1. Katra iesniegtā piedāvājuma kopējais novērtējums (N) tiks aprēķināts pēc formulas:

N = CE + K1 + K2

* 1. Punkti kritērijā CE „Pretendenta piedāvātā kopējā līgumcena (bez PVN)” tiks aprēķināti saskaņā ar šādu formulu:

**CE** = **80 x (ZCE / PCE)**, kur: **ZCE** - zemākā piedāvātā cena *euro* bez PVN būvuzraudzības darbu veikšanai;

**PCE** - vērtējamā pretendenta piedāvātā cena *euro* bez PVN būvuzraudzības darbu veikšanai.

* 1. Par kritērija **K1** „Kvalitātes kritērijs” izpildi tiks piešķirti 10 punkti. Ja pretendenta rīcībā nav speciālists ar **K1** kritērijā norādīto pieredzi, pretendents saņem 0 punktus.
	2. Par kritērija **K2** „Kvalitātes kritērijs” izpildi tiks piešķirti 10 punkti. Ja pretendenta rīcībā nav speciālists ar **K2** kritērijā norādīto pieredzi, pretendents saņem 0 punktus.
	3. Pretendentam jāiesniedz informācija, kas apliecina nolikuma 23.2.punktā **K1** kritērijā norādītā speciālista pieredzi, norādot darbu pasūtītāju, objekta nosaukumu, darbu veidu, darbu izpildes vietu, darbu izpildes periodu, norādot arī datumu, kad objekts nodots ekspluatācijā (būvuzraudzības darba saraksta paraugs nolikuma pielikumā Nr.3), obligāti pievienojot darbu pasūtītāju izziņu (atsauksmi) par norādīto objektu, kurā tiek apliecināta pretendenta piedāvātā speciālista pieredze minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālista pieredzes atbilstību nolikuma prasībām), kā arī pievienojot speciālista apliecinājumu par gatavību piedalīties būvuzraudzības iepirkuma līguma ietvaros, ja pretendents tiek atzīts par konkursa uzvarētāju. Tāpat pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un norādīto speciālistu.

Pretendentam jāiesniedz informācija, kas apliecina nolikuma 23.2.punktā **K2** kritērijā norādītā speciālista pieredzi, norādot darbu pasūtītāju, objekta nosaukumu, veiktos darbus, darbu izpildes periodu (būvuzraudzības darba saraksta paraugs nolikuma pielikumā Nr.3), un obligāti pievienojot darbu pasūtītāju izziņu (atsauksmi) par norādīto objektu, kurā tiek apliecināta pretendenta piedāvātā speciālista pieredze minēto darbu veikšanā (ja pretendents objektīvu iemeslu dēļ nevar iesniegt darbu pasūtītāja izziņas, jāiesniedz citi dokumenti, kas apliecina speciālista pieredzes atbilstību nolikuma prasībām), kā arī pievienojot speciālista apliecinājumu par gatavību piedalīties būvuzraudzības iepirkuma līguma ietvaros, ja pretendents tiek atzīts par konkursa uzvarētāju. Tāpat pretendentam jānorāda, kāds būs tiesisko attiecību veids (darba līgums, uzņēmuma līgums, vai tml.) starp pretendentu un norādīto speciālistu.

* 1. Katrs piedāvājums tiek vērtēts saskaņā ar nolikuma 23.2.punktā noteiktajiem kritērijiem, piešķirot katram piedāvājumam atbilstošu punktu skaitu – piedāvājuma cenai būvuzraudzībai saskaņā ar nolikuma 23.4.punktu un kvalitātes kritērijam – saskaņā ar nolikuma 23.5. un 23.6.punktu.
	2. Par saimnieciski visizdevīgāko piedāvājumu iepirkuma komisija atzīst piedāvājumu, kurš kopsummā ieguvis visaugstāko novērtējumu, un kurš atbilst nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš norādījis zemāko cenu.
1. Komisija pieņem lēmumu par iepirkumu līguma slēgšanu vai pieņem lēmumu par konkursa izbeigšanu vai pārtraukšanu Ministru kabineta 2017.gada 28.marta noteikumos Nr.187 “Sabiedrisko pakalpojumu sniedzēju iepirkuma procedūru un metu konkursu norises kārtība” 4.nodaļā minētajos gadījumos.
2. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu konkursā, informāciju nosūtot pa pastu vai elektroniski, izmantojot drošu elektronisko parakstu, vai pievienojot elektroniskajam pastam skenētu dokumentu, vai nododot personīgi.
3. **Lēmumu pieņemšanas kārtība un pretendentu informēšana**
	1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
	2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem komisija saskaņā ar nolikuma 23.punktā noteikto piedāvājumu izvēles kritēriju.
	4. Komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu vai nododot personīgi.
4. **Iepirkuma līguma noslēgšana**
	1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā Pielikums Nr.5.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība), ārvalstu uzņēmuma reģistrāciju Latvijas Republikas Būvkomersantu reģistrā vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis saimnieciski visizdevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **PIELIKUMI**

1. pielikums – Pieteikuma veidlapa;

2. pielikums – Veikto darbu saraksts (paraugs);

3.pielikums – Finanšu piedāvājuma veidlapa;

4.pielikums – Būvuzraudzības darba uzdevums;

5.pielikums – Būvuzraudzības līguma projekts;

6.pielikums – Būvdarbu līguma projekts.

Iepirkuma komisijas priekšsēdētāja

*/elektroniski parakstīts/* I.Novika

1.pielikums
Iepirkuma procedūras nolikumam
Būvuzraudzības nodrošināšana objektā

 “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

Identifikācijas Nr. RS/2024/41

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

 **Būvuzraudzības nodrošināšana objektā**

**““Tramvaja līnijas pagarinājuma, transportmijas punkta un**

**ar tiem saistīto ēku un inženierbūvju būvniecība Latgales un Višķu ielās, Rīgā”**

**Identifikācijas Nr. RS/2024/41**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs ir - [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

2.pielikums
Iepirkuma procedūras nolikumam
Būvuzraudzības nodrošināšana objektā

 “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

Identifikācijas Nr. RS/2024/41

**Būvuzraudzības darbu saraksta paraugs**

(uz pretendenta veidlapas)

**Pretendenta** pieredze atbilstoši nolikuma 18.1.1.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Pretendenta** pieredze atbilstoši nolikuma 18.1.2.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Pretendenta** pieredze atbilstoši nolikuma 18.1.3.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Pretendenta** pieredze atbilstoši nolikuma 18.1.4.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Būvuzrauga** \_\_\_\_\_\_\_\_\_\_\_\_ *(vārds, uzvārds)* pieredze atbilstoši nolikuma 18.2.1.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Būvuzrauga** \_\_\_\_\_\_\_\_\_\_\_\_\_\_\_\_\_\_ *(vārds, uzvārds)* pieredze atbilstoši nolikuma 18.2.2.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
|  |  |  |  |  |
|  |  |  |  |  |

**Būvuzrauga** \_\_\_\_\_\_\_\_\_\_\_\_\_\_\_\_\_\_ *(vārds, uzvārds)* pieredze atbilstoši nolikuma 18.2.3.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
|  |  |  |  |  |

**Būvuzrauga** \_\_\_\_\_\_\_\_\_\_\_\_\_\_\_\_\_\_ *(vārds, uzvārds)* pieredze atbilstoši nolikuma 18.2.4.punktam:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
|  |  |  |  |  |

**Pretendenta**speciālista (**K1** kritērijā) \_\_\_\_\_\_\_\_\_\_(*vārds, uzvārds*) pieredze atbilstoši nolikuma 23.2.punkta prasībām:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Būvuzraudzības periods un datums, kad objekts nodots ekspluatācijā |
| 1. |  |  |  |  |
| 2. |  |  |  |  |

**Pretendenta**speciālista (**K2** kritērijā) \_\_\_\_\_\_\_\_\_\_(*vārds, uzvārds*) pieredze atbilstoši nolikuma 23.2.punkta prasībām:

|  |  |  |  |  |
| --- | --- | --- | --- | --- |
| Nr. | Pasūtītājs | Objekta nosaukums, būvdarbu veids | Izpildes vieta | Darbu veikšanas periods |
| 1. |  |  |  |  |

Norāde uz pilnvarojumu vai amata nosaukums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Personas vārds, uzvārds*

3.pielikums
Iepirkuma procedūras nolikumam
Būvuzraudzības nodrošināšana objektā

 “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

Identifikācijas Nr. RS/2024/41

**FINANŠU PIEDĀVĀJUMS**Būvuzraudzības nodrošināšana objektā

“Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

identifikācijas Nr. RS/2024/41

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums) piedāvā veikt būvuzraudzību objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā”, saskaņā ar iepirkuma procedūras nolikumu, par šādu cenu:

|  |
| --- |
| **Cena EUR bez PVN** |
|  |

Ar šo \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pretendenta nosaukums) apliecina, ka finanšu piedāvājumā ir iekļautas visas būvuzraudzības izmaksas atbilstoši iepirkuma procedūras nolikumā noteiktajam plānotajam būvuzraudzības termiņam, tajā skaitā, transporta, apdrošināšanas izmaksas, kā arī izmaksas par darbiem, kas nav tieši norādīti, bet kuru izpildes vai pielietojuma nepieciešamība izriet no būvuzraudzības darbu rakstura un/vai apjoma, un kuru izpilde var būt nepieciešama, lai objektu nodotu ekspluatācijā, tajā skaitā pretendenta administratīvajiem izdevumiem un citiem izdevumiem, lai par piedāvāto cenu pretendents varētu veikt kvalitatīvu objektu būvuzraudzību, un normatīvajos aktos noteiktiem nodokļiem, izņemot PVN.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

4.pielikums
Iepirkuma procedūras nolikumam
Būvuzraudzības nodrošināšana objektā

 “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

Identifikācijas Nr. RS/2024/41

**BŪVUZRAUDZĪBAS DARBA UZDEVUMS**

*(atsevišķā failā)*

5.pielikums
Iepirkuma procedūras nolikumam
Būvuzraudzības nodrošināšana objektā

 “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

Identifikācijas Nr. RS/2024/41

**Līguma projekts**

Rīgā *Datums skatām laika zīmogā*

**Rīgas pašvaldības sabiedrība ar ierobežotu atbildību “Rīgas satiksme”**, turpmāk – Pasūtītājs, tā personā, kura rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_** (turpmāk – Izpildītājs), tā \_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_\_\_\_\_, no otras puses,

abi kopā (turpmāk – Puses), pamatojoties uz iepirkuma procedūras
“Būvuzraudzības nodrošināšana objektā “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā””, identifikācijas Nr. RS/2024/41, rezultātu, noslēdz šādu līgumu (turpmāk – Līgums):

1. **Definīcijas**

Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts savādāk:

* 1. **Apakšuzņēmēji** – Izpildītāja norādītās personas, ar kurām Izpildītājs ir stājies līgumiskās attiecībās, lai nodrošinātu ar Līgumu uzņemto saistību izpildi.
	2. **Būvdarbu līgums** – Pasūtītāja līgums ar trešo personu par Līgumā uzraugāmo būvdarbu veikšanu.
	3. **Būvuzraugs** – speciālists, kurš veic normatīvajos aktos un Līgumā noteiktās būvuzrauga funkcijas būvdarbu veikšanas laikā.
	4. **Darbi** – Būvuzraudzība objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā”.
	5. **Būvprojekts** **–** būvniecības ieceres dokumentācija, kas izstrādāta objekta īstenošanai nepieciešamā sastāvā un apjomā, satur dokumentu, grafisko materiālu, rasējumu un teksta materiālu kopumu, un atbilstoši plānotajam būvniecības veidam (paziņojums par būvniecību, paskaidrojuma raksts vai būvniecības iesniegums, ja būvdarbiem nepieciešama būvatļauja) apstiprināta Rīgas domes Pilsētas attīstības departamentā.
	6. **Objekts** – “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā”, kas veicama atbilstoši Būvprojektam un īstenojama atsevišķās būvniecības lietās.
	7. **Iepirkums** – iepirkuma procedūra “Būvuzraudzības nodrošināšana objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā””, identifikācijas Nr. RS/2024/41.
	8. **Satiksmes organizācijas shēma** – normatīvajos aktos noteiktajā kārtībā būvuzņēmēja izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus.
	9. **Satiksmes organizācijas tehniskie līdzekļi –** ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi.
	10. **Vispārīgie būvnoteikumi –** Ministru kabineta 2014.gada 19.augusta noteikumi Nr.500 “Vispārīgie būvnoteikumi”.

1. **Līguma priekšmets**
	1. Pasūtītājs pasūta un Izpildītājs apņemas veikt Darbus objektā “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Latgales un Višķu ielās, Rīgā” saskaņā ar Līguma noteikumiem, tā pielikumu Nr.1 „Būvuzraudzības darba uzdevums” un Būvprojektu.
	2. Atbildīgās personas, kuras Izpildītāja vārdā veic Darbus Objektā ir:
		1. \_\_\_\_\_
	3. Pasūtītāja pārstāvis, kurš Pasūtītāja vārdā veic Līguma izpildes kontroli ir \_\_\_\_\_\_\_\_\_\_\_\_\_\_, tālr.: \_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_.
2. **Līguma summa un samaksas kārtība**
	1. Līguma summa ir  **\_\_\_\_\_\_\_*****euro*** (\_\_\_\_\_\_ *euro* un \_\_\_ centi), bez pievienotās vērtības nodokļa (turpmāk – PVN). PVN maksājams normatīvajos aktos noteiktajā kārtībā.
	2. Samaksas kārtība par veiktajiem Darbiem:
		1. Samaksu, kas nepārsniedz 90% (deviņdesmit procentu) apmēru no Līguma summas, Pasūtītājs veic vienu reizi mēnesī proporcionāli veiktajiem un Pasūtītāja pieņemtajiem būvdarbiem Objektā. Samaksu par attiecīgajā mēnesī veiktajiem Darbiem Pasūtītājs veic 30 (trīsdesmit) kalendāra dienu laikā no ikmēneša atskaites (Būvuzraudzības darba uzdevuma pielikums Nr.2) saņemšanas, darbu nodošanas – pieņemšanas akta abpusējas parakstīšanas un rēķina saņemšanas no Izpildītāja.
		2. Atlikušo Līguma summas samaksu Pasūtītājs veic 30 (trīsdesmit) kalendāra dienu laikā pēc Objekta nodošanas ekspluatācijā (atzīmes par būvdarbu pabeigšanu saņemšanas), darbu nodošanas – pieņemšanas akta abpusējās parakstīšanas un Izpildītāja rēķina saņemšanas.
	3. Objekta būvdarbu apjoma izmaiņas neietekmē Darbu izmaksas.
	4. Ja Darbu laiks pārsniedz Līguma 4.1. punktā norādīto būvdarbu izpildes termiņu, kurā netiek ieskaitīts laiks, kad būvdarbi netiek veikti atbilstoši būvdarbu līgumam un būvdarbu apturēšanas laiks:
		1. par Darbu veikšanu pirmajās 14 (četrpadsmit) dienās (neskaitot laiku, kad būvdarbi netiek veikti atbilstoši būvdarbu līguma nosacījumiem un būvdarbu apturēšanas laiku), Pasūtītājs samaksu par nostrādātajām dienām neveic;
		2. ja Darbi nav pabeigti Līguma 4.1.punktā norādītajā būvdarbu izpildes termiņā un Pasūtītājs uzdod Izpildītājam veikt papildu Darbus pēc Līguma 3.4.1. punktā minētā termiņa, Pasūtītājs veic papildu apmaksu par Izpildītāja kvalitatīvi veiktajiem Darbiem sākot ar nākamo dienu pēc Līguma 3.4.1. punktā noteiktā termiņa beigām. Darbu papildus apmaksas apmērs tiek aprēķināts proporcionāli (1/Līgumā paredzētais izpildes termiņš dienās) no Līguma 3.1.punktā norādītās summas, neieskaitot dienas, kad būvdarbi netiek veikti atbilstoši būvdarbu līguma nosacījumiem vai darbu veikšana Objektā ir apturēta. Šādā gadījumā Puses slēdz vienošanos pie Līguma. Šajā punktā noteiktās papildus samaksas apjoms nevar pārsniegt 30% no Līguma 3.1.punkta noteiktās Līguma summas.
		3. samaksu Līguma 3.4.2.punktā norādītajā gadījumā Pasūtītājs veic 30 (trīsdesmit) kalendāro dienu laikā no ikmēneša atskaites (Būvuzraudzības darba uzdevuma pielikums Nr.2) saņemšanas, Darbu nodošanas-pieņemšanas akta abpusējas parakstīšanas un no Izpildītāja rēķina saņemšanas dienas, ieturot no izmaksājamas summas 10 (desmit) %.
		4. saskaņā ar Līguma 3.4.3.punktu ieturētā summa tiek samaksāta 30 (trīsdesmit) kalendāro dienu laikā pēc Objekta nodošanas ekspluatācijā, abpusēja darbu nodošanas-pieņemšanas akta parakstīšanas un rēķina saņemšanas no Izpildītāja dienas.
	5. Ja Būvdarbu līgums tiek izbeigts pirms termiņa no Izpildītāja neatkarīgu iemeslu dēļ un faktiskais Objekta būvdarbu laiks ir mazāks nekā Būvdarbu līgumā noteiktais termiņš, un Darbi Objektā netiek turpināti, Pasūtītājs samaksu Izpildītājam par Darbiem veic proporcionāli Pasūtītāja pieņemtajiem būvdarbiem Objektā 30 (trīsdesmit) kalendāro dienu laikā pēc atskaites (Būvuzraudzības darba uzdevuma pielikums Nr.2) saņemšanas, Darbu nodošanas-pieņemšanas akta abpusējas parakstīšanas un rēķina saņemšanas dienas.
	6. Ja Objektā, saskaņā ar būvdarbu līguma nosacījumiem, būvdarbi netiek veikti, samaksu, kas nepārsniedz 90 (deviņdesmit) % no Līguma summas, Pasūtītājs veic proporcionāli Pasūtītāja pieņemtajiem būvdarbiem Objektā 30 (trīsdesmit) kalendāro dienu laikā pēc atskaites (Būvuzraudzības darba uzdevuma pielikums Nr.2) saņemšanas, akta par būvdarbu neveikšanu abpusējas parakstīšanas dienas un rēķina saņemšanas.
	7. Nosakot samaksas kārtību un apmēru, tiek ņemti vērā Līguma 3.5. un 3.6.punkta nosacījumi, kā arī ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
	8. Darbi tiek līdzfinansēti Eiropas Savienības Atveseļošanas fonda projekta Nr. 1.1.1.2.i.2/1/24/I/CFLA/004 “7.tramvaja līnijas pagarinājuma izbūve” īstenošanas ietvaros.
3. **Termiņi**
	1. Darbi jāuzsāk pēc Līguma abpusējas parakstīšanas dienas un jāveic visā būvdarbu periodā līdz Objekta nodošanai ekspluatācijā *(provizoriskais būvdarbu izpildes termiņš - 19 mēneši no atzīmes par būvdarbu uzsākšanas nosacījumu izpildi saņemšanas un nodošana ekspluatācijā – 2 mēneši).*
	2. Izpildītājam **5 (piecu) darba dienu** laikā pēc Darbu veikšanas projekta (turpmāk – DVP) saņemšanas no Būvdarbu līguma izpildītāja jāpārbauda un jāsaskaņo DVP, vai nepieciešamības gadījumā jāuzdod Būvdarbu līguma izpildītājam veikt DVP precizēšanu, informējot par to Pasūtītāju.
	3. Izpildītājam **10 (desmit) darba dienu** laikā no Līguma parakstīšanas un DVP saņemšanas no Būvdarbu līguma izpildītāja vai Būvuzrauga maiņas gadījumā – **3 (trīs) darba dienu** laikā no Pasūtītāja saskaņojuma saņemšanas dienas, jāiesniedz Pasūtītājam nepieciešamā dokumentācija Būvuzrauga reģistrācijai Rīgas domes Pilsētas attīstības departamentā:
		1. Būvuzraudzības civiltiesiskās apdrošināšanas polise un apdrošinātāja apliecinājums, ka polise attiecas uz konkrēto Objektu;
		2. Izpildītāja rīkojums par Būvuzrauga norīkošanu;
		3. Darbu plāns, kas ietver kvalitātes novērtēšanas pasākumus, plānotās pārbaužu metodes, kontroles izbraukumus un citu informāciju atbilstoši Vispārīgo būvnoteikumu prasībām;
		4. saskaņotais Būvdarbu līguma izpildītāja DVP.
	4. Ja Pasūtītājs ir konstatējis, ka Līguma 4.3.punktā minētajos dokumentos jāveic labojumi, tad Izpildītājam ne vēlāk kā **3 (trīs) darba dienu** laikā no Pasūtītāja pieprasījuma saņemšanas dienas jāiesniedz labotie dokumenti.
4. **Izpildītāja darbinieki**
	1. Izpildītājs ir atbildīgs par Būvuzrauga un Būvuzrauga palīga, ja Līguma ietvaros Darbu izpildē tiek piesaistīts Būvuzrauga palīgs, un citu Izpildītāja speciālistu drošību, kuri atrodas Objektā.
	2. Izpildītājs nodrošina, ka Objektā esošajam personālam ir dokumenti (nodarbinātā apliecība, darba apliecība), kas norāda personāla darba devēju un pamato darbinieka atrašanos Objektā, un tie tiek uzrādīti pēc Pasūtītāja pārstāvja vai kompetentu institūciju pieprasījuma.
	3. Izpildītājam ir pienākums **5 (piecu) darba dienu** laikā pēc Līguma abpusējas parakstīšanas dienas iesniegt Pasūtītājam Būvuzrauga profesionālās civiltiesiskās atbildības apdrošināšanas līgumu ar atbildības limitu 100% (viens simts procenti) apmērā no Līguma summas uz Objekta būvdarbu un garantijas laiku, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājs nodrošina, ka apdrošināšanas līgums ir spēkā (pirms esošās polises termiņa beigām tiek pagarināts) visā būvdarbu izpildes un garantijas termiņa laikā.
	4. Ja Izpildītājs kā darba devējs ir apdrošinājis atbildīgā Būvuzrauga profesionālo civiltiesisko atbildību, kā arī citu darbinieku profesionālo civiltiesisko atbildību, apdrošināšanas polisei jāpievieno apdrošināto personu saraksts. Ja apdrošināšanas līgums par atbildīgā Būvuzrauga profesionālo civiltiesisko atbildību noslēgts uz noteiktu laiku, apdrošināšanas polisei jāpievieno apdrošinātāja izziņa (kopija), kas apliecina apdrošināšanas aizsardzības esamību attiecībā uz konkrēto Objektu.
	5. Izpildītājs Būvuzrauga maiņu drīkst ierosināt, iesniedzot rakstisku pieteikumu Pasūtītājam, norādot pamatojumu, piemēram, Būvuzrauga darba nespēja, Būvuzrauga darba attiecību izbeigšana ar Izpildītāju, Būvuzrauga nāve un citi gadījumi, kad Būvuzraugs nevar pildīt Līgumā noteiktos pienākumus.
	6. Ja nepieciešama Būvuzrauga maiņa, Izpildītājam par to nekavējoties – **1 (vienas) darba dienas** laikā, jāpaziņo Līguma 2.3.punktā norādītajam Pasūtītāja pārstāvim un, cik ātri vien iespējams, bet ne vēlāk kā **3 (trīs) darba dienu** laikā, jāiesniedz Būvuzrauga maiņas pieteikums. Līdz Būvuzrauga maiņas saskaņošanai, Izpildītāja pienākums ir nodrošināt Līguma izpildi pilnā apmērā, nodrošinot promesošā Būvuzrauga aizvietošanu ar tādu darbinieku, kuram ir tiesības veikt būvuzraudzību.
	7. Pasūtītāja pārstāvis saskaņo vai noraida Būvuzrauga maiņu, izvērtējot katru gadījumu atsevišķi.
	8. Izpildītājs nedrīkst veikt Būvuzrauga maiņu pirms Pasūtītāja rakstveida apstiprinājuma saņemšanas.
	9. Izpildītājam ir pienākums nomainīt ikvienu Darbu izpildē iesaistīto darbinieku **10 (desmit) darba dienu** laikā, ja to pieprasa Pasūtītājs un pamato ar kādu no šādiem iemesliem:
		1. Pasūtītājs ir konstatējis, ka Izpildītāja iesaistītais darbinieks nav uzsācis darbu Objektā;
		2. Izpildītāja iesaistītajam darbiniekam Pasūtītājs atkārtoti ir konstatējis paviršu (nepienācīgu) savu pienākumu veikšanu;
		3. Izpildītāja iesaistītajam darbiniekam Pasūtītājs ir konstatējis nekompetenci vai nolaidību;
		4. Pasūtītājs ir konstatējis Līgumā noteikto saistību vai pienākumu nepildīšanu;
		5. Pasūtītājs ir konstatējis atkārtotu darbību veikšanu, kas kaitē drošībai, veselībai vai vides aizsardzībai.
	10. Pasūtītājs pieņem lēmumu atļaut vai atteikt darbinieku nomaiņu iespējami īsā laikā, bet ne vēlāk kā **5 (piecu) darba dienu** laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma šīs nodaļas noteikumiem.

5.12. Izpildītāja rīcībā jābūt tehniskajam personālam un aprīkojumam, kas nepieciešams kvalitatīvai un sekmīgai Līguma izpildei. Nepieciešamības gadījumā Izpildītājs piesaista papildus jomas speciālistus (Būvuzraugus) sekmīgai Līguma izpildei.

1. **Sadarbība**
	1. Par apstākļiem, kas var ietekmēt Darbu kvalitāti, termiņus vai izmaksas, Izpildītājam nekavējoties – **1 (vienas) darba dienas** laikā, jābrīdina Pasūtītāja pārstāvis un jāiesniedz ietekmes novērtējums saskaņā ar Būvuzraudzības darbu uzdevuma 17.12. un 17.13.punktu.
	2. Izpildītājam jāveic visas iespējamās darbības, kā arī jāsadarbojas ar Pasūtītāja pārstāvi, lai samazinātu zaudējumus vai izvairītos no sekām, ko var radīt Līguma 6.1.punktā minētie apstākļi.
	3. Pasūtītājam jāatbild uz Izpildītāja iesniegtajiem dokumentiem, tai skaitā samaksas dokumentiem, ja Līgumā nav norādīts cits termiņš, cik ātri vien iespējams, bet ne vēlāk kā **5 (piecu) darba dienu** laikā pēc dokumentu saņemšanas.
	4. Ja Pasūtītāja pārstāvis konstatē, ka Darbi netiek veikti atbilstoši Līgumam, tas jādokumentē un nekavējoties – **1 (vienas) darba dienas** laikā, jāinformē Izpildītājs.
	5. Pasūtītāja pārstāvis pirms būvdarbu uzsākšanas Objektā, iesniedz Izpildītājam Būvprojektu un Būvdarbu līguma kopiju.
	6. Būvdarbu kvalitātes garantijas termiņā konstatēto defektu labošanu Izpildītājs uzrauga par saviem līdzekļiem.
	7. Ja Izpildītājs neveic vai atsakās veikt defektu novēršanas būvuzraudzību, Pasūtītājs ir tiesīgs nolīgt citu personu defektu novēršanas būvuzraudzībai, un Izpildītājam jāsedz defektu būvuzraudzības izmaksas. Par lēmumu nodot defektu novēršanas būvuzraudzību citai personai Pasūtītājs informē Izpildītāju vismaz **5 (piecas) darba dienas** iepriekš.
2. **Apakšuzņēmēju un personāla nomaiņa**
	1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
	2. Izpildītājs Iepirkuma piedāvājumā norādīto personālu un Apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla nomaiņai, ja pastāv kāds no šādiem nosacījumiem:
		1. piedāvātais personāls neatbilst Iepirkuma nolikumā noteiktajām prasībām, kas attiecas uz personālu, vai tam nav vismaz tādas pašas kvalifikācijas un pieredzes kā personālām, kas tika vērtēts;
		2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai uz to attiecas nolikuma 15.1. vai 15.2.punktā norādītais.
		3. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu iekļauti piedāvājumā, ietekmētu piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	3. Izpildītājs drīkst veikt jauna apakšuzņēmēja iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	4. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 7.2. un 7.3.punktā minētajos gadījumos **5 (piecu) darba dienu** laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7.2. un 7.3.punktu.
	5. Pēc Līguma noslēgšanas, bet ne vēlāk kā uzsākot Līguma izpildi, Izpildītājs iesniedz Pasūtītājam Darbu veikšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu. Sarakstā norāda arī apakšuzņēmēju apakšuzņēmējus.
3. **Līgumsodi**
	1. Ja Pasūtītājs kavē Līguma 3.2., 3.4., 3.5. un 3.6.punktos noteiktos maksājumu termiņus, Izpildītājam ir tiesības aprēķināt un Pasūtītājam ir pienākums maksāt Izpildītājam līgumsodu 0,05% (nulle, komats, nulle piecu procentu) apmērā no Līgumā noteiktajā termiņā neveiktā maksājuma par katru nokavēto dienu, bet ne vairāk kā 10% (desmit procentu) apmērā no Līgumā noteiktajā termiņā nesamaksātās summas, neieskaitot PVN.
	2. Ja Izpildītājs nenodrošina Līguma pielikumā Nr.1 (Būvuzraudzības darba uzdevums) noteikto prasību izpildi, Pasūtītājam ir tiesības aprēķināt un Izpildītājam ir pienākums apmaksāt Pasūtītājam līgumsodu 300,00 *euro* (trīs simti *euro* un 00 centi) apmērā par katru konstatēto gadījumu.
	3. Ja Izpildītājs nesniedz Pasūtītāja pārstāvim savā rīcībā esošu informāciju par situāciju Objektā vai sniedz nepatiesu informāciju, tad Pasūtītājam ir tiesības aprēķināt un Izpildītājam ir pienākums apmaksāt Pasūtītājam līgumsodu 500,00 *euro* (pieci simti *euro* un 00 centi) apmērā par katru Pasūtītāja konstatēto gadījumu.
	4. Ja Izpildītājs nepilda Līguma 4.1.punkta nosacījumus, tad Pasūtītājam ir tiesības aprēķināt un Izpildītājam ir pienākums maksāt Pasūtītājam līgumsodu 0,05% (nulle, komats, nulle piecu procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.
	5. Ja Izpildītājs neievēro Līgumā paredzētos termiņus (izņemot Līguma 4.1.punktu) Pasūtītājam ir tiesības aprēķināt un Izpildītājam ir pienākums maksāt Pasūtītājam līgumsodu 0,03% (nulle, komats, nulle trīs procentu) apmērā no Līguma summas par katru nokavēto dienu, bet ne vairāk kā 10% (desmit procentu) apmērā no Līguma summas.
	6. Ja Izpildītājs kavē atskaites iesniegšanas termiņu, Pasūtītājam ir tiesības pieprasīt un Izpildītājs maksā Pasūtītājam līgumsodu 100,00 *euro* (viens simts *euro* un 00 centi) par katru gadījumu.
	7. Ja Izpildītājs saskaņo vai apstiprina neatbilstošus Objekta būvdarbu apjomus (piemēram, aktā par izpildītajiem darbiem (forma 2), segto darbu aktā) vai Objekta Būvprojektam neatbilstošus parametrus vai tehnoloģiju, Izpildītājs maksā Pasūtītājam līgumsodu 500,00 *euro* (pieci simti *euro* un 00 centi) par katru konstatēto gadījumu.
	8. Ja Izpildītājs Iepirkuma piedāvājumā norādīto personālu vai apakšuzņēmēju pēc Līguma noslēgšanas nomaina bez Pasūtītāja rakstveida piekrišanu, Izpildītājs maksā Pasūtītājam līgumsodu 500,00 *euro* (pieci simti *euro* un 00 centi) par katru gadījumu (par katru speciālistu un/vai katru apakšuzņēmēju).
	9. Līgumsoda pamatojums ir Pasūtītāja rakstiski sastādīts akts, ar kuru ir iepazīstināts Izpildītājs.
	10. Izpildītājam ir jāsedz tās Pasūtītāja izmaksas, kas Objekta būvniecības procesa laikā radušās no Izpildītāja prettiesiskas (normatīvajiem aktiem un Līguma noteikumiem neatbilstošas) darbības vai bezdarbības. Atbildības limits ir 100% (viens simts procenti) no Līguma 3.1.punktā noteiktās Līguma summas, neieskaitot PVN.
4. **Līguma termiņš un Līguma izbeigšana**
	1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei.
	2. Ja Objekta būvdarbi netiek pabeigti Būvdarbu līgumā noteiktajā termiņā, Pasūtītājam ir tiesības uzdot Izpildītājam veikt Darbus līdz būvdarbu faktiskajam pabeigšanas laikam tādā apjomā, kāds nepieciešams Līguma pielikumā Nr.1 noteikto pienākumu veikšanai.
	3. Pasūtītājam ir tiesības vienpusēji izbeigt Līgumu šādos gadījumos:
		1. Izpildītājs ir patvaļīgi pārtraucis Līguma izpildi;
		2. Izpildītājs nav sasniedzams juridiskajā adresē;
		3. Izpildītājs atkārtoti (vairāk kā vienu reizi) nenodrošina Līguma 4.sadaļā noteikto prasību izpildi;
		4. Izpildītāja vainas dēļ ir radušās būtiskas Objekta būvdarbu neatbilstības;
		5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		6. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
		7. Izpildītājs saistībā ar Līguma noslēgšanu vai izpildi ir veicis prettiesisku darbību;
		8. Izpildītājs pārkāpj vai nepilda citu būtisku Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu skaits ir pieci vai vairāk, vai piemēroto līgumsodu kopsumma ir 2 500,00 *euro* (divi tūkstoši pieci simti *euro* un 00 centi) vai vairāk;
		9. Izpildītājs Līgumā noteiktajos termiņos un kārtībā neiesniedz Pasūtītājam Būvuzrauga obligātās profesionālās civiltiesiskās apdrošināšanas līgumu un citus atzīmes par būvdarbu uzsākšanu saņemšanai nepieciešamos dokumentus.
		10. Sabiedrisko pakalpojumu sniedzēju iepirkumu likuma 69.panta pirmajā daļā noteiktajos gadījumos.
		11. Ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
		12. Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenas apmērā, kas noteikta Līguma 3.1.punktā, apmērā.
		13. Ja saskaņā ar Līguma 9.9.punktu tiek konstatēts, ka Līguma izpildi nav mērķtiecīgi turpināt vai Pasūtītājam nav pieejams finansējums Darbu uzsākšanai vai turpināšanai.
	4. Izpildītājam ir tiesības vienpusēji izbeigt Līgumu šādos gadījumos:
		1. Pasūtītājs neveic maksājumu un līgumsods sasniedz 10% (desmit procentus) no neapmaksātās summas, neieskaitot PVN;
		2. Pasūtītājs pārkāpj vai nepilda citu būtisku Līgumā paredzētu pienākumu.
	5. Līguma darbība tiek izbeigta, ja turpmāku Līguma izpildi padara neiespējamu vai apgrūtina nepārvarama vara.
	6. Ja Līgums tiek izbeigts pirms Objekta būvdarbu pabeigšanas, Izpildītājam **14 (četrpadsmit) kalendāro dienu** laikā jāiesniedz Pasūtītājam atskaite par Darbu izpildi un visa Darbu izpildes dokumentācija. Līguma izbeigšanas gadījumā samaksa par Darbu izpildi tiek veikta saskaņā ar Līguma 3.5.punkta noteikumiem.
	7. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi vai elektroniski pa e-pastu.
	8. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
	9. Ja Līguma izpildes gaitā noskaidrojas, ka objektīvu iemeslu dēļ Līguma izpildi nav mērķtiecīgi turpināt vai Pasūtītājam nav pieejams finansējums Darbu turpināšanai, Pasūtītājam jāaptur Līguma izpilde, par to rakstiski brīdinot Izpildītāju. Šajā gadījumā Puses pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
5. **Nepārvarama vara**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par **2 (diviem) mēnešiem**, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
6. **Strīdu risināšana**
	1. Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.
7. **Papildu noteikumi**
	1. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
	2. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	3. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/publiskojama-informacija/>. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
	4. Visi no Līguma izrietošie paziņojumi, brīdinājumi, sarakste, saskaņojumi un cita informācija un dokumentācija ir noformējama rakstveidā latviešu valodā un nododama otrai Pusei personīgi pret parakstu vai nosūtāma pa e-pastu vai ierakstītā vēstulē ar pasta vai ar kurjerpasta starpniecību uz Līgumā norādīto vai Puses Līgumā noteiktajā kārtībā paziņoto juridisko adresi.
	5. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
	6. Līgumam tā noslēgšanas brīdī ir pievienots pielikums Nr.1 “Būvuzraudzības darba uzdevums”, kas ir Līguma neatņemama sastāvdaļa.
	7. Līgums ar pielikumu sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.
8. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| PASŪTĪTĀJS: |  | IZPILDĪTĀJS: |
| **RP SIA “Rīgas satiksme”**Jurid. adrese: Kleistu iela 28, Rīga, LV-1067biroja adrese: Vestienas iela 35, Rīga, LV-1035Tālr.: 671048, fakss: 67104802Vien. reģ. Nr. 40003619950Banka: A/S “Citadele banka”Konts: LV56PARX0006048641565Kods: PARXLV22*\*/paraksts/* |  | Jurid. adrese: Biroja adrese: Tālr.: Vien. reģ. Nr. Banka: Konts: Kods: *\*/paraksts/* |
|  |  |  |
|  |  |  |

6.pielikums
Iepirkuma procedūras nolikumam
Būvuzraudzības nodrošināšana objektā

 “Tramvaja līnijas pagarinājuma, transportmijas punkta un

ar tiem saistīto ēku un inženierbūvju būvniecība Latgales un Višķu ielās, Rīgā”

Identifikācijas Nr. RS/2024/41

**LĪGUMS Nr.LIG-IEP/2023/128**

**Rīgas pašvaldības sabiedrība ar ierobežotu atbildību “RĪGAS SATIKSME”**, vien. reģ. Nr.40003619950, turpmāk – Pasūtītājs, [..], no vienas puses, un

**Ceļu būves firma SIA “BINDERS”**,vien. reģ. Nr. 40003164644, turpmāk – Izpildītājs, [..], no otras puses, bet abi kopā un katrs atsevišķi turpmāk  – Līdzēji[[2]](#footnote-2),

pamatojoties uz Pasūtītāja rīkotā atklāta konkursa „Būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” projektēšana, autoruzraudzība un būvdarbi” (Id. Nr.RS/2023/34) rezultātiem un Izpildītāja iesniegto piedāvājumu, turpmāk – Piedāvājums, noslēdz šādu līgumu, turpmāk – Līgums:

**I NODAĻA**

**LĪGUMA VISPĀRĪGIE NOTEIKUMI**

1. **Līgumā lietotie termini**

 Papildus Līguma preambulā lietotajiem terminiem Līgumā tiek lietoti šādi termini:

* 1. **Apakšuzņēmējs** (t.sk. apakšuzņēmēja apakšuzņēmējs) – Izpildītāja norādītās personas, ar kurām Izpildītājs ir stājies līgumiskās attiecībās, lai nodrošinātu ar Līgumu uzņemto saistību izpildi.
	2. **Autoruzraudzība**–kontrole, ko Būvprojekta izstrādātājs veic pēc projektēšanas darbu pabeigšanas līdz Būvobjekta nodošanai ekspluatācijā, lai nodrošinātu būves realizāciju atbilstoši Būvprojektam.
	3. **Autoruzraugs**– Būvprojekta izstrādātāja nozīmēts pārstāvis Būvprojekta īstenošanas kontroles nodrošināšanai (autoruzraudzības veikšanai).
	4. **BIS (Būvniecības informācijas sistēma)** - elektroniskā vide, kurā tiek nodrošināta informācijas aprite starp būvniecības procesa dalībniekiem, tiek uzturēti būvniecības procesam nepieciešamie reģistri un ar būvniecības procesu un reģistriem saistītie elektroniskie pakalpojumi (e-pakalpojumi).
	5. **Būvdarbi (Būvniecība)** – visi un jebkādi darbi (būvdarbi, būvdarbu sagatavošana, izpēte, dokumentu komplektēšana u.c. darbības), ieskaitot materiālu piegādes, defektu novēršanas darbus un citus darbus, kas nepieciešami Būvprojekta pilnīgai un savlaicīgai realizācijai, kā arī Būvobjekta nodošanai ekspluatācijā un Pasūtītājam, ievērojot Līguma noteikumus, spēkā esošos normatīvos aktus, Būvuzrauga un Autoruzrauga prasības, kā arī Pasūtītāja norādījumus.
	6. **Būvdarbu vadītājs** – persona, kura saskaņā ar normatīvajiem aktiem ir tiesīga veikt atbildīgā Būvdarbu vadītāja pienākumus un kurš kā atbildīgais Būvdarbu vadītājs nodrošina Būvdarbu izpildi atbilstoši normatīvajiem aktiem, Būvprojektam un Līgumam.
	7. **Būvobjekts** – Iepirkuma Tehniskajā specifikācijā minētie būvējamie objekti (visi kopā vai katrs atsevišķi):
		1. Tramvaja līnijas, transportmijas punkta un ar tiem saistīto ēku un inženierbūvju būvniecība;
		2. Dispečerpunkta ēkas būvniecība transportmijas punkta apkalpošanai;
		3. Inženierbūves, kuru būvniecību iespējams veikt līdz 1.7.1.punktā norādītās būvniecības ieceres īstenošanai*.*
	8. **Būvprojekts** – būvniecības ieceres dokumentācija ar Būvobjekta īstenošanai nepieciešamo dokumentu, grafisko materiālu, rasējumu un teksta materiālu kopumu, kas atbilstoši plānotajam būvniecības veidam (paziņojums par būvniecību, paskaidrojuma raksts vai būvniecības iesniegums, ja būvdarbiem nepieciešama būvatļauja) apstiprināts Rīgas domes Pilsētas attīstības departamentā.
	9. **Būvuzraugs**– persona, kura pārstāv Pasūtītāju un Pasūtītāja vārdā ir pilnvarota uzraudzīt Būvdarbu izpildes gaitu, tā atbilstību Līgumam,Būvprojektam, būvnormatīviem, citiem normatīvajiem aktiem un Pasūtītāja interesēm.
	10. **Darbi** – Projektēšana, Būvdarbi un Autoruzraudzība (visi kopā vai katrs atsevišķi un kontekstā ar Līguma attiecīgo daļu), tajā skaitā Būves informācijas modeļa (turpmāk – BIM) izstrāde.
	11. **Defekts** – jebkuras Darbu daļas neatbilstība Līgumam, Būvdarbu neatbilstība Tehniskajai specifikācijai un Būvprojektam, kā arī bojājumi vai Darbu trūkumi, kļūdas, neatbilstības vai nepilnības, par kuru novēršanu saskaņā ar Līguma un piemērojamo normatīvo aktu, arī būvnormatīvu un standartu, noteikumiem, ir atbildīgs Izpildītājs un, kas atklājies Līguma izpildes vai garantijas termiņa laikā.
	12. **Garantijas periods** – laiks no Būvobjekta nodošanas ekspluatācijā, kurā Izpildītājs uzņemas atbildību par veikto Darbu kvalitāti un uzņemas ar saviem spēkiem un līdzekļiem bez atlīdzības novērst Defektus.
	13. **Iepirkums** - atklāts konkurss “Būvniecības ieceres “Tramvaja līnijas pagarinājuma, transportmijas punkta un ar tiem saistīto ēku un inženierbūvju būvniecība Maskavas un Višķu ielās, Rīgā” projektēšana, autoruzraudzība un būvdarbi” ” (Id. Nr.RS/2023/34).
	14. **Līguma summa** – Līguma 4.1.punktā minētā summa, kā arī saskaņā arī Līgumu veiktās Līguma summas izmaiņas. Līguma kopējā summa atbilst Izpildītāja Piedāvājumam un tajā ietilpst visas ar Projektēšanu, Būvdarbiem, Autoruzraudzību saistītās izmaksas.
	15. **Līguma izpildes Kalendārais grafiks** – atbilstoši Tehniskajā specifikācijā noteiktajām prasībām Izpildītāja izstrādāts un ar Pasūtītāju saskaņots grafiks, kurā atspoguļota detalizēta Darbu izpildes secība un Darbu izpildes termiņi, kas Izpildītājam ir saistošs.
	16. **Piedāvājums** – Izpildītāja Iepirkumā iesniegtā dokumentācija.
	17. **Priekšizpēte** **~~-~~** izpētes “Pilsētas sabiedriskā transporta un infrastruktūras savienojums ar dzelzceļa staciju “Šķirotava”” dokumentācija, kas ir pievienota Tehniskajai specifikācijai un kas Izpildītājam obligāti jāņem vērā Būvprojekta izstrādē.
	18. **Projektēšana** – Būvprojekta izstrādes darbi, ko Izpildītājs veic saskaņā ar Līgumu, Tehnisko specifikāciju un spēkā esošajiem normatīvajiem aktiem, projektēšanai papildus nepieciešamo dokumentu, ja tādi nepieciešami (tajā skaitā, bet ne tikai – visi nepieciešamie atzinumi, izpētes, tehniskie noteikumi) sagatavošana un pieprasīšana no trešajām personām, un visi citi darbi, ieskaitot Būvprojekta saskaņošanu visās instancēs un ar trešajām personām, kuru intereses tiek skartas vai var tikt skartas, kā arī izmaiņu/precizējumu projekta projektēšanas darbi būvniecības laikā (ja tādi nepieciešami).
	19. **Projektēšanas uzdevums** - Pasūtītāja izvirzītās prasības Būvprojekta izstrādei, kas ir pievienotas Tehniskajai specifikācijai.
	20. **Tāme** – atbilstoši normatīvajiem aktiem un Tehniskās specifikācijas prasībām Izpildītāja sagatavotais Būvdarbu īstenošanai nepieciešamo Būvdarbu izmaksu aprēķins.
	21. **Tehniskā specifikācija**  - dokuments, kas definē Pasūtītāja prasības Darbu izpildei (Līguma 1.pielikums).
	22. **Satiksmes organizācijas shēma** – normatīvajos aktos noteiktajā kārtībā Izpildītāja izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Būvdarbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos satiksmes organizācijas tehniskos līdzekļus.
	23. **Satiksmes organizācijas tehniskie līdzekļi** – ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi.
1. **Līguma priekšmets**
	1. Pasūtītājs uzdod un Izpildītājs apņemas veikt Darbus, atbilstoši Tehniskajai specifikācijai (1. pielikums) un citām Līguma prasībām, Izpildītāja Piedāvājumam (2.pielikums), Līguma izpildes Kalendārajam grafikam (4.pielikums), Latvijas Republikā spēkā esošo būvnormatīvu un citu normatīvo aktu prasībām. Izpildītājam jāveic objekta BIM izstrāde, saskaņā ar BIM Tehnisko specifikāciju (1.pielikums).
	2. Izpildītājs, parakstot Līgumu, apliecina, ka ir pilnībā iepazinies ar Tehnisko specifikāciju, Līgumu un tā pielikumiem, Pasūtītāja izvirzītajām prasībām, Būvobjektu realizēšanu saistītajiem apstākļiem, par neskaidrajiem jautājumiem savlaicīgi ir pieprasījis visu nepieciešamo papildus informāciju, kā arī ir izvērtējis visus ar Darbu savlaicīgu un kvalitatīvu realizāciju saistītos riskus un to izmaksas ir ietvēris Līguma kopējā summā, kā arī apzinājis visus iespējamos riskus, kas varētu rasties Darbu veikšanas laikā.
	3. Būvprojekta realizāciju (būvdarbus) veiks divi būvdarbu veicēji – Izpildītājs un Pasūtītājs (Pasūtītājs veiks kontakttīkla uzkarsistēmas izbūvi), līdz ar to būvatļaujā tiks reģistrēti divi būvdarbu veicēji un Pasūtītāja veiktajiem būvdarbiem tiks reģistrēts atsevišķs būvdarbu vadītājs. Katrs būvdarbu veicējs ir atbildīgs par savu veicamo būvdarbu daļu. Pasūtītājs veiks savus darbus saskaņā ar Būvprojektu un Tehnisko specifikāciju (Līguma 1.pielikums).
	4. Izpildītājs par saviem līdzekļiem nodrošina visus nepieciešamos resursus Darbu veikšanai – darbaspēku, materiālus, tehniskos līdzekļus utt.  atbilstoši Tehniskajai specifikācijai, Izpildītāja piedāvājumam un Līguma nosacījumiem.
	5. Darbiem plānots piesaistīt Eiropas Atveseļošanas fonda līdzfinansējumu. Gadījumā, ja netiek piešķirts Eiropas Atveseļošanas fonda finansējums, Pasūtītājam ir tiesības lauzt līgumu, vienu mēnesi iepriekš brīdinot Izpildītāju un veicot apmaksu par faktiski izpildītajiem Darbiem.
2. **Darbu izpildes termiņi**
	1. Līgums stājas spēkā no tā noslēgšanas dienas un ir spēkā līdz saistību pilnīgai izpildei.
	2. Izpildītājs apņemas veikt Darbus šādos termiņos:
		1. Izpildītājs visu projektēšanas laikā izstrādāto Būvprojekta dokumentāciju iesniedz Pasūtītājam saskaņā ar Tehniskajā specifikācijā (Projektēšanas uzdevuma VIII nodaļā) noteikto. Kopējais projektēšanas termiņš nevar būt garāks par **12 (divpadsmit) mēnešiem** no Līguma noslēgšanas dienas;
		2. Izpildītājam būvdarbi jāveic saskaņā ar Līguma izpildes Kalendāro grafiku, ievērojot, ka katrai būvniecības lietai būvdarbu izpildes termiņš nevar būt garāks par Tehniskajā specifikācijā (Darba uzdevuma 3.punktā) noteikto un katras būvniecības lietas nodošana ekspluatācijā (tajā skaitā, Rīgas domes Pilsētas attīstības departamenta izsniegta atzīme par būvdarbu pabeigšanu vai akts par objekta pieņemšanu ekspluatācijā) atbilstoši normatīvajiem aktiem nevar būt garāka par **2 (diviem mēnešiem)** pēc akta par būvdarbu pabeigšanu attiecīgajai būvniecības lietai parakstīšanas dienas;
		3. autoruzraudzība veicama no būvdarbu uzsākšanas dienas līdz objekta pieņemšanai ekspluatācijā un būvdarbu pilnīgai pabeigšanai, ko apliecina attiecīgs starp Pasūtītāju un Izpildītāju parakstīts akts.
		4. Līguma kopējais termiņš nevar **pārsniegt 29 (divdesmit deviņus)** kalendāros mēnešus.
	3. Darbi veicami saskaņā ar Izpildītāja Līguma izpildes Kalendārā grafikā noteiktajiem termiņiem.
	4. Līguma 3.2.punktā noteiktie termiņi nav pagarināmi, izņemot Līgumā noteiktajos gadījumos.
	5. Ja Pasūtītājs konstatē, ka Izpildītājs neiekļaujas Līguma izpildes Kalendārajā grafikā noteiktajos Darbu veikšanas termiņos, tas nekavējoties pieprasa Izpildītājam paskaidrojumus. Izpildītājam pēc šāda iesnieguma saņemšanas Pasūtītāja norādītajā termiņā jāsniedz Pasūtītājam rakstveida paskaidrojumu, kurā tas norāda kavējuma iemeslus, kā arī kavējuma ietekmi uz plānoto Darbu pabeigšanas datumu, norādot pasākumus, kas būtu veicami, lai novērstu kavējuma iemeslus.
	6. Ja Izpildītājam kļūst zināmi jebkādi apstākļi, kuru dēļ Izpildītājs nespēs iekļauties Līguma izpildes Kalendārajā grafikā paredzētajos Darbu veikšanas termiņos, tam nekavējoties, bet ne vēlāk kā 3 (trīs) darba dienu laikā no fakta konstatēšanas brīža ir jāiesniedz par minēto Pasūtītājam rakstveida paziņojums, kurā jānorāda kavējuma iemesls, kā arī kavējuma ietekme uz plānoto Darbu izpildes laiku, norādot pasākumus, kuri būtu veicami, lai novērstu kavējuma iemeslus.
	7. Pasūtītājs izskata iepriekš minētos Izpildītāja paziņojumus un Līgumā noteiktajā kārtībā sniedz atbildi par tālāko rīcību, informējot par tā iespējām novērst kavējuma iemeslus, ja Izpildītājs to ir lūdzis un tas ir Pasūtītāja kompetencē, vai arī par Līgumā paredzēto Darbu veikšanas termiņu pagarināšanu.
3. **Līguma summa un norēķinu kārtība**
	1. Līguma kopējā summa ir 28 155 811,00 EUR (divdesmit astoņi miljoni viens simts piecdesmit pieci tūkstoši astoņi simti vienpadsmit *euro* un 00 centi) bez pievienotās vērtības nodokļa, kas sastāv no summas:
		1. par Būvprojekta izstrādi 720 300,00 EUR (septiņi simti divdesmit tūkstoši trīs simti *euro* un 00 centi) bez pievienotās vērtības nodokļa;
		2. par  Būvdarbiem 27 352 561,00 EUR (divdesmit septiņi miljoni trīs simti piecdesmit divi tūkstoši pieci simti sešdesmit viens  *euro* 00 centi) bez pievienotās vērtības nodokļa;
		3. par  Autoruzraudzību 82 950,00 EUR (astoņdesmit divi tūkstoši deviņi simti piecdesmit *euro* un 00 centi) bez pievienotās vērtības nodokļa.

Pievienotās vērtības nodoklis tiek maksāts normatīvajos aktos noteiktajā kārtībā.

* 1. Samaksa Izpildītājam par Līgumā paredzēto Darbu izpildi tiek ieskaitīta Izpildītājam Līgumā norādītajā bankas kontā šādā kārtībā, apmērā un termiņā:
		1. **Samaksa par Būvprojekta izstrādi:**

4.2.1.1. pēc Projektēšanas uzdevumā norādītā 3.starpziņojuma iesniegšanas, abpusēji parakstīta nodošanas-pieņemšanas akta un rēķina no Izpildītāja saņemšanas, Pasūtītājs 30 (trīsdesmit) kalendāra dienu laikā samaksā Izpildītājam 10% no Līguma 4.1.1.punktā norādītās summas (t.sk. PVN);

4.2.1.2. pēc Projektēšanas uzdevumā norādītā 4.starpziņojuma iesniegšanas, abpusēji parakstīta nodošanas-pieņemšanas akta un rēķina no Izpildītāja saņemšanas, Pasūtītājs 30 (trīsdesmit) kalendāra dienu laikā samaksā Izpildītājam 10% no Līguma 4.1.1.punktā norādītās summas (t.sk. PVN);

4.2.1.3. pēc Projektēšanas uzdevumā norādītā 5.starpziņojuma iesniegšanas, abpusēji parakstīta nodošanas-pieņemšanas akta un rēķina no Izpildītāja saņemšanas, Pasūtītājs 30 (trīsdesmit) kalendāra dienu laikā samaksā Izpildītājam 10% no Līguma 4.1.1.punktā norādītās summas (t.sk. PVN);

4.2.1.4. pēc Projektēšanas uzdevumā norādītā 6.starpziņojuma iesniegšanas, abpusēji parakstīta nodošanas-pieņemšanas akta un rēķina no Izpildītāja saņemšanas, Pasūtītājs 30 (trīsdesmit) kalendāra dienu laikā samaksā Izpildītājam 20% no Līguma 4.1.1.punktā norādītās summas (t.sk. PVN);

4.2.1.5.atlikušo Līguma 4.1.1.punktā paredzēto summu Pasūtītājs samaksā Izpildītājam 30 (trīsdesmit) kalendāra dienu laikā pēc Būvprojekta, kas normatīvajos aktos noteiktajā kārtībā akceptēts Rīgas domes Pilsētas attīstības departamentā, nodošanas Pasūtītājam, sastādot un savstarpēji parakstot nodošanas-pieņemšanas aktu, un Izpildītāja rēķina saņemšanas.

* + 1. **Samaksa par Būvdarbu veikšanu:**
			1. pēc Rīgas domes Pilsētas attīstības departamenta izsniegtas atzīmes par būvdarbu uzsākšanas nosacījumu izpildi vai pēc paziņojuma par būvniecību iesniegšanas Rīgas domes Pilsētas attīstības departamentā un Izpildītāja rēķina saņemšanas, Pasūtītājs 30 (trīsdesmit) dienu laikā samaksā Izpildītājam avansu līdz 10 % (desmit procentu) apmērā no katra Būvprojekta Tāmē norādītās summas, ar nosacījumu, ka Izpildītājs iesniedz Pasūtītājam apdrošināšanas sabiedrības vai kredītiestādes izsniegtu avansa garantiju maksājamā avansa apmērā;
			2. 1 (vienu) reizi mēnesī tiek veikta samaksa par faktiski padarītajiem Būvdarbiem, veicot ieturējumu no ikmēneša maksājuma proporcionāli izmaksātajam avansam, kā arī papildus ieturot 5% (piecus procentus). Gadījumā, ja Izpildītājs neiesniedz Līguma 4.2.2.1. punktā norādīto rēķinu un Pasūtītājs nemaksā avansu, tad samaksa par faktiski padarīto darbu tiek veikta 1 (vienu) reizi mēnesī atbilstoši katrā Būvprojekta Tāmē paredzētajām cenām, veicot ieturējumu no ikmēneša maksājuma 5 % (piecu procentu) apmērā. Šajā punktā norādīto maksājumu Pasūtītājs veic vienu reizi mēnesī 10  (desmit) darba dienu laikā pēc akta par faktiski izpildīto darbu apjomu un izmaksām parakstīšanas un Izpildītāja rēķina iesniegšanas Pasūtītājam.
			3. atlikušo maksājumu atbilstoši faktiski izpildīto būvdarbu apjomam Pasūtītājs apmaksā 30 (trīsdesmit) dienu laikā pēc katra Būvobjekta pieņemšanas ekspluatācijā vai atzīmes par būvdarbu pabeigšanu saņemšanas un Būvobjekta nodošanas un pieņemšanas akta (Līguma 3.pielikums) abpusējas parakstīšanas un rēķina saņemšanas, ar nosacījumu, ka uz 5% no izpildīto darbu maksājuma summas Izpildītājs uz Līgumā paredzēto Darbu garantijas termiņu pēc akta par Būvobjekta pieņemšanu ekspluatācijā parakstīšanas iesniedz bankas garantiju vai apdrošināšanas sabiedrības polisi, garantijas laikā radušos defektu novēršanai.
			4. gadījumā, ja Būvobjekta nodošana ekspluatācijā tiek kavēta Pasūtītāja vainas dēļ, Pasūtītājs izmaksā Izpildītājam Līguma 4.2.2.3.punktā norādīto atlikušo maksājumu atbilstoši faktiski izpildīto būvdarbu apjomam 30 (trīsdesmit) dienu laikā pēc akta par faktiski izpildīto darbu apjomu un izmaksām parakstīšanas un Izpildītāja rēķina iesniegšanas Pasūtītājam, ar nosacījumu, ka uz 5% no izpildīto darbu maksājuma summas Izpildītājs uz Līgumā paredzēto Darbu garantijas termiņu iesniedz bankas garantiju vai apdrošināšanas sabiedrības polisi, garantijas laikā radušos defektu novēršanai.

4.2.3. **Samaksa par Autoruzraudzību:**

4.2.3.1.samaksu par autoruzraudzību, kas nepārsniedz 90 (deviņdesmit) % no Līguma 4.1.3.punktā norādītās summas, Pasūtītājs veic Būvprojekta realizācijas laikā reizi mēnesī proporcionāli veiktajiem un Pasūtītāja pieņemtajiem būvdarbiem Būvobjektā. Samaksu par attiecīgajā mēnesī veiktajiem autoruzraudzības darbiem Pasūtītājs veic 30 (trīsdesmit) kalendāra dienu laikā no ikmēneša autoruzraudzības darbu nodošanas – pieņemšanas akta abpusējās parakstīšanas un Izpildītāja rēķina iesniegšanas. Samaksa par Autoruzraudzības laika periodu, ja būvdarbi netiek veikti, tajā skaitā, ja ir apturēta būvdarbu veikšana, netiek veikta. Šādā gadījumā Autoruzraudzības mēneša samaksu aprēķina proporcionāli faktiski veiktajam Autoruzraudzības dienu skaitam. Autoruzraudzības samaksa netiek palielināta, ja tiek pagarināts būvdarbu veikšanas termiņš.

4.2.3.2.atlikusī Līguma 4.1.3.punktā norādītā summa tiek samaksāta 30 (trīsdesmit) kalendāra dienu laikā pēc katra Būvobjekta nodošanas ekspluatācijā vai atzīmes par būvdarbu pabeigšanu, un Izpildītāja rēķina iesniegšanas.

* 1. Līguma izpildes ietvaros Projektēšanas gaitā sastādītajās tāmēs (būvdarbu apjomu saraksts ar izmaksu aprēķinu) noteiktai Būvobjekta realizēšanas summai (būvdarbu summai) ir jāatbilst Izpildītāja Piedāvājumā norādītajai summai (Līguma 4.1.2.punkts).
	2. Izpildītājs uzņemas risku, t.i., nedrīkst pieprasīt papildus samaksu no Pasūtītāja, ja Būvdarbu izpildes laikā tiek atklātas aritmētiskas kļūdas Izpildītāja tāmē, vai tiek konstatēts, ka Izpildītājs nav piedāvājis cenu par visu apjomu.
	3. Līgumā noteikto maksājumu apmaksa skaitās izdarīta ar brīdi, kad Pasūtītājs ir veicis pārskaitījumu Izpildītāja norēķinu bankas kontā.
	4. Nekvalitatīvi vai neatbilstoši veiktie Darbi netiek akceptēti un apmaksāti līdz defektu novēršanai.
	5. Pasūtītājam ir tiesības veikt ieturējumus no Izpildītājam veicamajiem maksājumiem, par to rakstveidā paziņojot Izpildītājam šādos gadījumos:
		1. ja tiek konstatēta rēķinā ietvertā maksājuma summas neatbilstība faktiski paveiktajiem Darbiem, kas konstatēta Līgumā noteiktajā kārtībā, pieņemot Darbus, vai Izpildītājs nevar iesniegt attiecīgas izmaksas pamatojošus dokumentus;
		2. ja Pasūtītājs konstatē, ka Izpildītājs iekļāvis rēķinā izmaksas, kas tam radušās Pasūtītāja norādīto trūkumu novēršanas rezultātā;
		3. ja Pasūtītājs saskaņā ar Līgumu ir aprēķinājis Izpildītājam līgumsodus;
		4. ja Izpildītājs nav atlīdzinājis Pasūtītājam zaudējumus, kas radušies Izpildītājam vai tā piesaistīto personu, t. sk., Apakšuzņēmēju, rīcības (bezdarbības) rezultātā.
	6. Līguma izpildes laikā ir pieļaujama cenu korekcija (palielinājums vai samazinājums) attiecībā uz cenu, kas norādīta Būvdarbu Tāmē, šādos gadījumos:
		1. 1 (vienu) gadu pēc Līguma noslēgšanas, vadoties no LR Centrālās statistikas pārvaldes noteiktajiem būvniecības (pavisam) grupas “Visi objekti” izmaksu indeksiem (pārmaiņām) iepriekšējā gadā, var tikt koriģētas cenas, kuras Izpildītājs ir norādījis Tāmē. Cenu indeksus (pārmaiņas) nosaka vadoties no iepriekšējā pilnā ceturkšņa pirms atklāta konkursa piedāvājuma iesniegšanas datiem, salīdzinot ar attiecīgu pilno ceturksni pēc gada. Līdzējs, kurš vēlas veikt cenu korekciju, iesniedz otram Līdzējam rakstisku lūgumu, kuram pievieno LR Centrālās statistikas pārvaldes izziņu.
		2. atkārtotu cenu indeksācija var veikt 2 (divus) gadus pēc Līguma noslēgšanas. Veicot cenu indeksāciju atkārtoti, cenu indeksus (pārmaiņas) nosaka, vadoties no LR Centrālās statistikas pārvaldes noteiktajiem būvniecības (pavisam) grupas “Visi objekti” izmaksu indeksiem (pārmaiņām), salīdzinot iepriekšējās cenu indeksācijas pārskata perioda pēdējā pilnā ceturkšņa datus ar attiecīgā pilnā ceturkšņa datiem pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Līdzējs, kurš vēlas veikt cenu korekciju, iesniedz otram Līdzējam rakstisku lūgumu, kuram pievieno LR Centrālās statistikas pārvaldes izziņu.
		3. Līguma 4.8.1. punktā paredzētās cenu korekcijas tiek piemērotas ar nākamo mēnesi, kad pagājis 1 (viens) gads no Līguma noslēgšanas (visiem Būvdarbiem, kuri saskaņā ar iesniegtajām Formām 2 izpildīti no brīža, kad pagājis viens gads un vairāk pēc Līguma noslēgšanas). Līguma 4.8.2.punktā paredzētās cenu korekcijas tiek piemērotas ar nākamo mēnesi, kad ir pagājuši 2 (divi) gadi no Līguma noslēgšanas (visiem Būvdarbiem, kuri saskaņā ar iesniegtajām Formām 2 izpildīti no brīža, kad pagājuši divi gadi un vairāk pēc Līguma noslēgšanas).
	7. Līguma 4.8.punktā norādītās cenu korekcijas apjoms nedrīkst pārsniegt 50 % no Līguma 4.1.2.punktā norādītās Būvdarbu līgumcenas bez PVN. Par konkrētu cenu indeksācijas apmēru Līdzēji noslēdz papildus vienošanos pie Līguma.
	8. Izpildītājam ir pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto Darbu pabeigšanas un apakšuzņēmēja rēķina saņemšanas par attiecīgo būvdarbu veikšanu.
1. **Intelektuālais īpašums un autortiesības**
	1. Pasūtītājam ar Līgumu un bez papildus atlīdzības tiek nodotas Izpildītāja kā autora Autortiesību likuma 15.pantā minētās esošās un nākamās mantiskās tiesības attiecībā uz saskaņā ar Līgumu radītajiem autortiesību objektiem. Minētās tiesības Pasūtītājs ir tiesīgs atsavināt citām personām. Visu autora mantisko tiesību kopums un īpašuma tiesības pilnībā uz autortiesību objektiem (jebkuru to daļu) pāriet Pasūtītājam brīdī, kad Pasūtītājs ir veicis apmaksu par Projektēšanas darbu (jebkuru to daļu) izpildi vai daļēju atlīdzības izmaksu, ja no Izpildītājam izmaksājamās atlīdzības saskaņā ar Līguma noteikumiem ir ieturēts līgumsods.
	2. Izpildītājs nav tiesīgs minēto produktu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.
	3. Pasūtītājs iegūst visas tiesības detalizēt, izmainīt, pārveidot, grozīt un papildināt autortiesību objektus vai tā daļas, izmantot tos jaunu darbu radīšanai un pielāgot savām vajadzībām, un šādām darbībām jebkurā gadījumā nav nepieciešama atsevišķa Izpildītāja piekrišana.
	4. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu Līguma ietvaros vai Izpildītāja Līguma ietvaros izstrādātā produkta turpmāku izmantošanu.
	5. Izpildītājs nodrošina no citām autortiesību objektu izstrādē iesaistītajām personām visu atļauju un tiesību saņemšanu, kas nepieciešamas, lai autortiesību objektus nodotu Pasūtītājam.
	6. Izstrādājot Būvprojektus Izpildītājam ir pienākums nepieļaut citu autortiesību subjektu personisko vai mantisko tiesību aizskaršanu, kā arī prettiesiski iegūtu autortiesību objektu izmantošanu. Izpildītājs ir pilnībā atbildīgs par trešo personu autortiesību pārkāpumiem. Izpildītājs nodrošina, ka tas no jebkurām citām personām saņem visas atļaujas un tiesības, kas nepieciešamas, lai nodotu Pasūtītājam Līgumā noteiktās tiesības un uzturētu tās spēkā.
2. **Apakšuzņēmēju un speciālistu maiņa un piesaistīšana**
	1. Pēc Līguma noslēgšanas, bet ne vēlāk kā pirms attiecīgās Līguma daļas (Līguma daļa ir attiecīgi Projektēšana, Būvdarbi vai Autoruzraudzība) izpildes uzsākšanas, Izpildītājs iesniedz Pasūtītājam Darbu veikšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts Darbu veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja juridisko/elektronisko adresi.
	2. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu, kā arī papildu apakšuzņēmēja iesaistīšanu Līguma izpildē.
	3. Izpildītājs Konkursa piedāvājumā norādīto personālu un apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un apakšuzņēmēju nomaiņai, ja pastāv kāds no šādiem nosacījumiem:
		1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālam, kas tika vērtēts;
		2. piedāvātais apakšuzņēmējs neatbilst Konkursa nolikumā izvirzītajam prasībām, kas attiecas uz apakšuzņēmējiem;
		3. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrajā daļā (izņemot Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrās daļas 8. un 9.punktu) minētajiem pretendentu izslēgšanas iemesliem;
		4. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 *euro*, atbilst Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrajā daļā minētajiem pretendentu izslēgšanas iemesliem;
		5. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
	4. Izpildītājs drīkst veikt jauna apakšuzņēmēja iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē. Pasūtītājs nepiekrīt jauna apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
		1. uz piedāvāto apakšuzņēmēju attiecas Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrās daļas izslēgšanas nosacījumi. Minēto izslēgšanas nosacījumu pārbaude tiek veikta tajā datumā, kad Pasūtītājs lemj par atļaujas sniegšanu Izpildītājam piesaistīt jaunu apakšuzņēmēju līguma izpildes nodrošināšanai.
		2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
	5. Pasūtītājs piekrīt piedāvājumā norādītā apakšuzņēmēja nomaiņai, ja uz jauno apakšuzņēmēju nav attiecināmi Līguma 6.3.2. – 6.3.5.punktā norādītie nosacījumi, šādos gadījumos:
		1. piedāvājumā norādītais apakšuzņēmējs ir rakstveidā paziņojis par atteikšanos piedalīties iepirkuma līguma izpildē;
		2. piedāvājumā norādītais apakšuzņēmējs atbilst Sabiedrisko pakalpojumu sniedzēju iepirkuma likuma [48.](https://likumi.lv/ta/id/288730#p48) panta otrajā daļā minētajiem pretendentu izslēgšanas iemesliem.
	6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 6.3., 6.4. un 6.5.punktā minētajos gadījumos 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 6.3., 6.4. un 6.5. punktu. Izpildītājs nav tiesīgs bez saskaņošanas ar Pasūtītāju veikt Iepirkuma Piedāvājumā norādītā personāla un Apakšuzņēmēju nomaiņu un iesaistīt papildu Apakšuzņēmējus Līguma izpildē. Pasūtītājs var prasīt personāla un Apakšuzņēmēja viedokli par nomaiņas iemesliem.

6.7.Pasūtītājam ir tiesības rakstveidā pieprasīt Izpildītājam nekavējoties nomainīt Darbu izpildē iesaistītos speciālistus un Apakšuzņēmējus un Izpildītājam ir pienākums nekavējoties, bet ne vēlāk kā 5 (piecu) darba dienu laikā šādu Pasūtītāja pieprasījumu izpildīt, pamatojot to ar kādu no šādiem iemesliem:

6.7.1. Līguma noteikumiem (tajā skaitā, Tehniskās specifikācijas prasībām) vai normatīvajiem aktiem neatbilstoša pienākumu pildīšana;

6.7.2. atkārtota tādu darbību veikšana, kas kaitē darba drošībai, veselībai vai vides aizsardzībai.

6.8. Izpildītāja rīcībā jābūt tehniskajam personālam un aprīkojumam, kas nepieciešams kvalitatīvai un sekmīgai Līguma izpildei. Nepieciešamības gadījumā Izpildītājs piesaista papildus jomas speciālistus sekmīgai Līguma izpildei.

1. **Darbu kontrole**
	1. Informācijas dokumentēšana un uzglabāšana:
		1. Darbu veikšanas laikā Izpildītājs veic tā izpildīto Darbu uzskaiti un sagatavo Līgumā un normatīvajos aktos paredzētos, kā arī Pasūtītāja pārstāvju pieprasītās atskaites un ziņojumus;
		2. Visi ar Darbu veikšanu saistītie dokumenti ir uzglabājami visu Līguma darbības laiku un 5 (piecus) gadus pēc Līguma izpildes termiņa;
		3. Visā Darbu veikšanas laikā Izpildītājam ir pienākums pēc Pasūtītāja vai tā pilnvaroto pārstāvju pieprasījuma tā norādītajos termiņos sniegt informāciju, sagatavot atskaites par Darbu izpildes gaitu, iesniegt ar Darbu veikšanu saistīto dokumentu kopijas.
	2. Izpildītājam bez iepriekšējas saskaņošanas ir pienākums nodrošināt Pasūtītājam vai tā pilnvarotām neatkarīgām trešajām personām pieeju visai ar Darbu veikšanu saistītajai dokumentācijai.
	3. Kontaktēšanās, dokumentu saskaņošana un izskatīšana:
		1. Jebkura kontaktēšanās par Darbiem, to izpildes termiņiem vai kvalitāti un citiem jautājumiem Līdzēju starpā notiek rakstveidā, tajā skaitā, pa e-pastu, kā arī organizējot sapulces ar Līdzēju pārstāvju piedalīšanos.
		2. Gadījumos, kad Izpildītājam Līgumā uzlikts paziņošanas pienākums, kā arī, kad Līgums paredz kādu dokumentu saskaņošanu, Izpildītājs paziņojumus iesniedz un dokumentus izskatīšanai nodod Līgumā minētajiem Pasūtītāja pārstāvjiem.
		3. Pasūtītājs izskata Izpildītāja iesniegtos dokumentus ne ilgāk kā 10 (desmit) darba dienu laikā, ja vien Līgumā nav noteikts cits izpildes laiks vai, ja Līdzēji nevienojas savādāk. Pēc dokumentu izskatīšanas Pasūtītājs sniedz rakstisku atbildi Izpildītājam. Ja dokumentos ir nepieciešams izdarīt labojumus vai, ja no Izpildītāja nepieciešams saņemt paskaidrojumus, Pasūtītājs par to paziņo Izpildītājam, norādot iesniedzamo informāciju, kā arī termiņu atbildes sagatavošanai;
		4. Izpildītājam ir pienākums atbildēt uz Pasūtītāja informācijas pieprasījumiem vai citiem iesniegumiem Līgumā norādītajos vai pieprasījumos, iesniegumos norādītajos termiņos;
		5. Izpildītājam ir pienākums atbildēt arī uz trešo personu iesniegumiem, kas saistīti ar Darbu veikšanu, atbildi sagatavojot ne ilgāk kā 10 (desmit) darba dienu laikā no iesnieguma saņemšanas un pirms atbildes nosūtīšanas saskaņojot atbildes projektu ar Pasūtītāju.
	4. Kvalitātes kontroles sistēma:
		1. Kvalitātes kontroli veic Izpildītājs saskaņā ar Latvijas Republikā spēkā esošajiem standartiem, būvniecības noteikumiem un Pasūtītāja noteiktajām prasībām (t.i., Līgumu, tā pielikumiem un Pasūtītāja rakstveida rīkojumiem);
		2. Veicot Darbus, Izpildītājam jāpielieto tehnoloģijas, kas garantē attiecīgajos būvnormatīvos un Tehniskajā specifikācijā noteiktās kvalitātes prasības, kā arī jānodrošina kvalitātes kontroli;
		3. Izpildītājam ir pienākums nodrošināt Pasūtītājam un tā pārstāvjiem iespēju pārbaudīt jebkuru Darbu veikšanas procesu, kvalitāti un rezultātus. Veikto Darbu kvalitāti novērtē pēc Līgumā noteiktajām prasībām, standartiem un Būvnormatīviem.

**II NODAĻA**

**PROJEKTĒŠANAS DARBI**

1. **Būvprojekta izstrādes termiņi**
	1. Darbu izpilde veicama saskaņā ar Kalendārajā grafikā (kuru Līdzēji savstarpēji aktualizē un rakstveidā saskaņo Līgumā noteiktajā kārtībā) noteiktajiem termiņiem, ievērojot Līguma 3.2.1.punktā norādīto termiņu. Saskaņojot Kalendāro grafiku, noteicošs ir Pasūtītāja viedoklis.
	2. Darbu izpildes termiņā ir iekļautas visas darbības, ko saskaņā ar normatīvajiem aktiem nepieciešams veikt Rīgas domes Pilsētas attīstības departamentā, tajā skaitā, atzīmes par ieceres akceptu veikšana, atzīmes par projektēšanas nosacījumu izpildi veikšana.
	3. Līdzējiem savstarpēji rakstveidā vienojoties, zemāk norādītajos gadījumos Līguma izpildes termiņi var tikt pagarināti par laika periodu, kāds ir objektīvi nepieciešams konkrētajā gadījumā, ja:
		1. Līguma izpildi kavē no Izpildītāja gribas neatkarīgi apstākļi, par kuriem Izpildītājs savlaicīgi ir paziņojis Pasūtītājam un Pasūtītājs tos ir atzinis par attaisnojošiem;
		2. Līguma izpildi kavē nepārvaramas varas apstākļi, kas noteikti Līguma 23.sadaļā un par kuriem Līdzējs, kurš atsaucas uz nepārvaramas apstākļiem, ir paziņojis otram Līdzējam, tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 10 (desmit) darba dienu laikā;
		3. Pasūtītājs nav izsniedzis Izpildītājam Līgumā noteiktos projektēšanas Darbu veikšanai nepieciešamos un Pasūtītāja rīcībā esošos dokumentus, un Izpildītājs ir rakstveidā informējis Pasūtītāju par šādu saistību neizpildi un Pasūtītājs nav novērsis pārkāpumu 10 (desmit) darba dienu laikā no Izpildītāja paziņojuma saņemšanas, vai citā Līdzēju saskaņotā termiņā;
		4. Pasūtītāja Līgumā noteikto saistību savlaicīgas neizpildes dēļ ir tikusi apgrūtināta Izpildītāja Līgumā noteikto saistību izpilde, ja par saistību savlaicīgu neizpildi Izpildītājs ir rakstveidā brīdinājis Pasūtītāju un Pasūtītājs nav novērsis pārkāpumu 14 (četrpadsmit) kalendāra dienu laikā pēc Izpildītāja rakstiska brīdinājuma saņemšanas, vai citā Līdzēju saskaņotā termiņā;
		5. Rīgas domes Pilsētas attīstības departamentam atzīmes par ieceres akceptu veikšanai vai atzīmes par projektēšanas nosacījumu izpildi veikšanai ir nepieciešams ilgāks laiks kā normatīvajos aktos noteiktais termiņš;
		6. ir mainīts plānoto projektēšanas darbu apjoms un papildus darbu izpildei ir nepieciešams papildus laiks;
		7. objektīvu apstākļu dēļ Līguma izpildes laikā nav iespējams atrisināt jautājumu par Būvprojektā skarto nekustamo īpašumu izmantošanas tiesībām (to lietošanas nosacījumiem vai atpirkšanu) vai objektīvu iemeslu dēļ nav iespējams saņemt trešo personu saskaņojumus Būvrojekta risinājumiem.
2. **Līdzēju pienākumi un tiesības projektēšanas jomā**
	1. Izpildītāja pienākumi:
		1. 5 (piecu) darba dienu laikā pēc Līguma abpusējas parakstīšanas iesniegt Pasūtītājam saskaņošanai aktualizēto Darbu izpildes Kalendāro grafiku (Projektēšanas darbiem);
		2. veikt Līgumā un tā pielikumos paredzēto Darbu izpildi saskaņā ar Kalendārajā grafikā norādītajiem termiņiem un Līguma 3.2.1.punktā noteikto termiņu;
		3. veikt Būvprojekta izstrādi saskaņā ar Pasūtītāja Tehniskajā specifikācijā (Projektēšanas uzdevumā) noteiktajām prasībām, atbilstoši Iepirkumā iesniegtajam Izpildītāja piedāvājumam, atbilstoši Līguma nosacījumiem un Latvijas Republikā spēkā esošiem normatīvajiem aktiem, kas saistīti ar Līguma izpildi;
		4. nodrošināt Līguma izpildi ar kvalificētu, atbilstoši sertificētu personālu, kurš veiks Darbu izpildi un piedalīsies Pasūtītāja Līguma ietvaros organizētajās sanāksmēs; nodrošināt speciālistu profesionālās civiltiesiskās atbildības apdrošināšanu, ja to paredz normatīvie akti;
		5. Būvprojekta izstrādē ievērot Būvprojekta izstrādes noteikumus un normatīvus, pielietojot attiecīgajam Būvprojektam izstrādes veidu, kas atbilst standartu un tehnisko noteikumu prasībām. Izpildītājs ir atbildīgs par sagatavotā Būvprojekta atbilstību normatīvajiem aktiem;
		6. veikt nepieciešamās darbības Būvprojekta saskaņošanai, atzīmes par projektēšanas nosacījumu izpildi saņemšanai Rīgas domes Pilsētas attīstības departamentā (ja attiecas), ievērojot Rīgas domes Pilsētas attīstības departamenta norādījumus par nepieciešamajām Būvprojekta korekcijām;
		7. ja Izpildītājs neveic Darbus atbilstoši Līguma noteikumiem, Izpildītāja pienākums ir par saviem līdzekļiem iespējami īsākā laikā, bet ne vēlāk kā 10 (desmit) darba dienu laikā no trūkumu vai neatbilstību konstatēšanas brīža novērst Pasūtītāja konstatētos Darbu izpildes trūkumus vai neatbilstības Līguma izpildē, kas radušās Izpildītāja vainas dēļ;
		8. ievērot Pasūtītāja norādījumus par atsevišķu Darbu neveikšanu, Būvprojekta sadaļu vai daļu izstrādāšanu, kā arī ņemt vērā Pasūtītāja precizējumus un skaidrojumus Projektēšanas uzdevumā, ja tie būtiski neizmaina veicamo darbu kopējo apjomu;
		9. pēc Pasūtītāja pieprasījuma 3 (trīs) darba dienu laikā no pieprasījuma saņemšanas sniegt Pasūtītājam informāciju vai atskaiti par līgumsaistību izpildi;
		10. piedalīties Pasūtītāja rīkotajās sanāksmēs un informēt par Būvprojekta izstrādes gaitu;
		11. atbildēt par visiem zaudējumiem, kas saistīti ar nekvalitatīvu vai Līgumam neatbilstošu Darbu izpildi (tajā skaitā par zaudējumiem, kas Pasūtītājam rodas Būvprojekta realizācijas laikā), un atlīdzināt Pasūtītājam zaudējumus pilnā apmērā, kas radušies ļauna nodoma, rupjas un vieglas neuzmanības rezultātā. Fakts, ka Pasūtītājs ir saskaņojis Būvprojektu, neatbrīvo Izpildītāju no atbildības.
		12. pēc Būvprojekta pieņemšanas no Pasūtītāja puses atbilstoši Pasūtītāja lūgumam Izpildītājs apņemas neprasot papildus samaksu sniegt Pasūtītājam rekomendācijas par Būvprojekta risinājumiem, konsultācijas, informāciju, skaidrojumus, saskaņojumus, u.c. atbalstu. Izpildītājs ne vēlāk kā 3 (trīs) darba dienu laikā pēc Pasūtītāja lūguma saņemšanas, vai citā Līdzēju saskaņotā termiņā, izskata Pasūtītāja iesniegtos dokumentus, sniedz informāciju, rekomendācijas u.tml. un/vai veic citas darbības atbilstoši Pasūtītāja lūgumam;
		13. nodrošināt, ka Līguma izpildē tiek iesaistīti, saskaņā ar Iepirkuma 25.2.punktu Izpildītāja Iepirkuma piedāvājumā norādītie speciālisti: kvalitātes kritērijā K1 - Aleksandrs Sipļivijs, kvalitātes kritērijs K2 – Pēteris Zērvēns, kvalitātes kritērijā K4 – Jānis Berķis.
	2. Izpildītāja tiesības:
		1. saņemt samaksu no Pasūtītāja par Izpildītāja izpildītajiem un Pasūtītāja pieņemtajiem Darbiem saskaņā ar Līguma noteikumiem;
		2. saņemt no Pasūtītāja Līguma izpildei nepieciešamo informāciju, ko Pasūtītājs nodrošina saskaņā ar Tehnisko specifikāciju (Projektēšanas uzdevumu) un Līguma noteikumiem.
	3. Pasūtītāja pienākumi:
		1. pirms Darbu izpildes uzsākšanas un Līguma darbības laikā nodrošināt Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu, saskaņā ar Tehnisko specifikāciju (Projektēšanas uzdevumu), uzņēmies Pasūtītājs. Pārējās nepieciešamās informācijas un dokumentācijas vākšana, ja vien Līdzēji nav vienojušies citādāk, ir Izpildītāja pienākums, un ar to saistītās Izpildītāja izmaksas ir iekļautas Līguma summā;
		2. paziņot Izpildītājam par visiem no Pasūtītāja atkarīgiem, paredzamiem apstākļiem, kas var traucēt Izpildītājam izpildīt Līguma saistības, 5 (piecu) darba dienu laikā un nepieciešamības gadījumā pagarināt Būvprojekta izstrādes pabeigšanas termiņu;
		3. ne vēlāk kā 5 (piecu) darba dienu laikā no saņemšanas dienas izskatīt Izpildītāja iesniegto aktualizēto Darbu izpildes Kalendāro grafiku un saskaņot to, vai iesniegt Izpildītājam motivētas iebildes;
		4. saskaņot Būvprojektu vai sniegt Izpildītājam motivētus iebildumus par Būvprojekta nesaskaņošanu, pieņemt Rīgas domes Pilsētas attīstības departamentā izskatītu un akceptētu Būvprojektu, parakstīt Darbu pieņemšanas nodošanas aktu vai sniegt Izpildītājam motivētus iebildumus par Būvprojekta nepilnībām.
		5. savlaicīgi un pilnā apjomā apmaksāt Izpildītāja kvalitatīvi veiktos un Pasūtītāja pieņemtos Darbus saskaņā ar Līguma noteikumiem.
	4. Pasūtītāja tiesības:
		1. Līguma izpildes laikā kontrolēt Izpildītāja līgumsaistību izpildi, pieprasīt no Izpildītāja informāciju par līgumsaistību izpildi un dot Izpildītājam norādījumus par Līgumā paredzēto Darbu veikšanu;
		2. pieprasīt, lai Izpildītājs par saviem līdzekļiem novērš Darbu izpildē pieļautos vai pēc Darbu izpildes konstatētos trūkumus vai nepilnības, kas radušās Izpildītāja vainas dēļ, iespējami īsākā laikā, bet ne vēlāk kā 10 (desmit) darba dienu laikā no trūkumu vai nepilnību konstatēšanas brīža;
		3. nepieņemt izpildītos Darbus, ja Pasūtītājs konstatē, ka Darbu izpilde ir veikta nekvalitatīvi, nepilnīgi, neatbilstoši Līguma un normatīvo aktu noteikumiem, Būvprojektā iztrūkst kāds no nepieciešamajiem dokumentiem.
		4. Pasūtītājam ir tiesības sniegt Izpildītājam norādījumus, kā arī Būvprojekta izstrādes procesā precizēt atsevišķi veicamos Darbus, nemainot kopējo Būvprojekta apjomu un ievērojot tehniskās prasības;
		5. Gadījumā, ja Izpildītājs nepilda vai nepienācīgi pilda ar Līgumu uzņemtās saistības, Pasūtītājam ir tiesības bez Izpildītāja īpašas informēšanas publiskot un nodot trešajām personām informāciju par tā neizpildītajām vai nepilnīgi izpildītajām saistībām. Šajā sakarā Izpildītājs atsakās no jebkurām pretenzijām par minētās informācijas publiskošanu un/vai nodošanu trešajām personām.
		6. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
		7. Izpildītājam ir pienākuma ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
	5. Līdzēji apņemas neizpaust Līguma izpildes laikā iegūto konfidenciālo informāciju, kuru par tādu nosaka LR spēkā esošie normatīvie akti vai paši Līdzēji, trešajām personām bez otra Līdzēja rakstiskas piekrišanas, izņemot gadījumus, kad to normatīvajos aktos paredzētajā kārtībā pieprasa LR institūcijas, kurām uz to ir likumīgas tiesības. Šis noteikums ir spēkā gan Līguma darbības laikā, gan 3 (trīs) gadus pēc Darbu nodošanas - pieņemšanas akta abpusējas parakstīšanas.
3. **Būvprojekta nodošanas – pieņemšanas kārtība**
	1. Būvprojekta veiksmīgai izstrādei, iepriekš vienojoties par tikšanās vietu un laiku, Līdzēji savstarpēji saskaņotā laikā var rīkot sanāksmes, kurās pārrunā Būvprojektu izstrādes norisi, atbilstību Līguma noteikumiem, Projektēšanas uzdevumam un citiem Līgumam pievienotajiem dokumentiem. Sanāksmēs Līdzēji precizē neskaidros jautājumus, kā arī vienojas par nepieciešamajiem labojumiem Būvprojektā, ja Būvprojekts neatbilst Līguma noteikumiem. Pēc savas iniciatīvas katram no Līdzējiem ir tiesības organizēt sanāksmes ar otru Līdzēju, kurās tiek izskatīti jautājumi par Būvprojekta izpildes gaitu, jebkādām problēmām, kas radušās (vai var rasties) un kavē Būvprojekta kvalitatīvu vai savlaicīgu izpildi, un citi ar Līguma izpildi saistīti jautājumi.Pasūtītājam ir tiesības pieaicināt sarunās būvniecībā un projektēšanā kompetentus speciālistus, kā arī trešās personas.
	2. Līguma 10.1.punktā minēto sanāksmju gaita tiek protokolēta. Jebkādi iebildumi pret protokola saturu jāizvirza ne vēlāk kā 2 (divu) darba dienu laikā pēc protokola saņemšanas. Protokolēšanu veic Izpildītājs - latviešu valodā, iesniedzot vai nosūtot protokolu uz Pasūtītāja norādītu e-pastu 4 (četru) darba dienu laikā pēc notikušās sanāksmes.
	3. Ievērojot sanāksmju laikā sastādītajos protokolos norādītos precizētos jautājumus un norunātos labojumus, Izpildītājs veic nepieciešamos labojumus un precizējumus Būvprojektā un ne vēlāk kā 2 (divas) darba dienas pirms kārtējās sanāksmes iesniedz labojumus un precizējumus Pasūtītājam.
	4. Izpildītājs iesniedz Pasūtītājam starpziņojumus Tehniskajā specifikācijā (Projektēšanas uzdevumā) norādītajā apjomā un termiņā un iesniedz nodošanas - pieņemšanas aktu. Pasūtītājs 10 (desmit) darba dienu laikā pārbauda iesniegtos dokumentus un sniedz Izpildītājam informāciju par konstatētajām neatbilstībām vai paraksta nodošanas – pieņemšanas aktu. Izpildītājam ir pienākums konstatētās neatbilstības novērst 10 (desmit) darba dienu laikā no paziņošanas.
	5. Pēc Būvprojekta saskaņošanas no Pasūtītā puses Izpildītājs iesniedz Būvprojektu Rīgas domes Pilsētas attīstības departamentā atzīmes par projektēšanas nosacījumu izpildi veikšanai.
	6. Pēc Rīgas domes Pilsētas attīstības departamenta akcepta un atzīmes par projektēšanas nosacījumu izpildi (ja attiecas), Izpildītājs iesniedz Pasūtītājam Būvprojekta materiālus atbilstoši Tehniskajā specifikācijā (Projektēšanas uzdevumā) noteiktajam, kas izstrādāti, ievērojot Projektēšanas uzdevumu, Līgumu. Projekta materiālus Izpildītājs iesniedz Pasūtītājam kopā ar nodošanas – pieņemšanas aktu. Pasūtītājs 10 (desmit) darba dienu laikā izvērtē iesniegto Būvprojekta materiālu atbilstību un sniedz Izpildītājam informāciju par konstatētajām neatbilstībām vai paraksta nodošanas – pieņemšanas aktu.
	7. Ja, pieņemot Būvprojektu vai tā atsevišķas sadaļas, Pasūtītājs konstatē neatbilstības Tehniskās specifikācijas (Projektēšanas uzdevuma), Līguma vai normatīvo aktu noteikumiem, Izpildītājs neatbilstības novērš 10 (desmit) darba dienu laikā un atkārtoti iesniedz Būvprojektu Pasūtītājam kopā ar nodošanas – pieņemšanas aktu.
	8. Līguma 10.8.punktā noteiktais trūkumu vai neatbilstību novēršanas termiņš neietekmē Līguma summu un termiņus, un Pasūtītāja tiesības aprēķināt līgumsodu par Izpildītāja saistību izpildes kavējumu.
	9. Pasūtītāja tiesības iesniegt pretenzijas Izpildītājam atjaunojas, ja Būvprojekta dokumentācijā atklājas kļūdas, kuras Pasūtītājs varēja konstatēt tikai būvniecības izpildes gaitā.
	10. Visa dokumentācija (atskaites, protokoli) un jebkurš cits produkts vai dokuments, kuru Līguma ietvaros ir izstrādājis Izpildītājs, pēc Būvprojekta vai tā daļu nodošanas Pasūtītājam ir uzskatāms par Pasūtītāja īpašumu.
	11. Ja pēc Būvprojekta saskaņošanas un Darbu nodošanas - pieņemšanas atklājas nepilnības Izpildītāja izstrādātajā Būvprojektā, kas radušās Izpildītāja vainas dēļ, un tādēļ Būvprojekta izstrādei un saskaņošanai ir nepieciešamas korekcijas Būvprojektā ietvertajos risinājumos, dokumentācijā u.tml., vai citi papildus projektēšanas darbi, tad Izpildītājs apņemas novērst Būvprojektā konstatētās nepilnības.
	12. Izpildītājs garantē trūkumu un neatbilstību novēršanu par saviem līdzekļiem un saviem spēkiem, ja Būvprojekta realizācijas gaitā atklājas trūkumi, neatbilstības vai nepilnības, kuru dēļ nav iespējams vai ir apgrūtināts realizēt turpmākus būvniecības darbus Izpildītāja projektētajā objektā.

**III NODAĻA**

**AUTORUZRAUDZĪBA**

1. **Autoruzraudzības veikšanas kārtība**
	1. Izpildītājs nodrošina Autoruzraudzības pienākumu veikšanu visā Būvdarbu izpildes laikā līdz Būvdarbu pilnīgai pabeigšanai un nodošanai ekspluatācijā.
	2. Izpildītāja pienākumi:
		1. Izpildītājam jāveic autoruzraudzība Būvobjektā atbilstoši Līguma noteikumiem, nodrošinot Būvprojekta autentisku realizāciju dabā.
		2. Veicot autoruzraudzību, Izpildītājam jāievēro Latvijas Republikā spēkā esošie normatīvie akti un Pasūtītāja norādījumi.
		3. Izpildītājam ir pienākums apmeklēt darba vadības vai pēc Pasūtītāja lūguma arī citas ar būvprojekta realizāciju saistītas sanāksmes (tikšanās), kā arī nodrošināt regulāru autoruzraudzības veikšanu Būvobjektā un regulāru apsekojuma rezultātu ierakstīšanu autoruzraudzības žurnālā visā būvdarbu veikšanas laikā.
		4. Pēc Pasūtītāja pieprasījuma Izpildītājam sadarbības ietvaros jānodrošina nepieciešamo labojumu veikšanu Būvprojektā. Izpildītājam ir pienākums nekavējoties informēt Pasūtītāju par nepieciešamību veikt labojumus Būvprojektā, neatkarīgi no tā, vai šāda nepieciešamība radusies Izpildītāja kļūdas vai citu iemeslu dēļ.
		5. Būvdarbu gaitā savlaicīgi pārbaudīt Būvobjektā lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu Būvobjektā, ja to pielietošana nav paredzēta Būvprojektā.
		6. Būvprojekta izmaiņu gadījumā nodrošināt atbilstošu to iestrādāšanu visās attiecīgajās Būvprojekta daļās, ja nepieciešams, informēt par izmaiņām būvatļauju izdevušo institūciju un organizēt atbilstošu saskaņošanas procedūru.
		7. Kļūdas būvprojektā Izpildītājam jālabo uz sava rēķina.
		8. Izpildītājam uz Līguma noslēgšanas dienu ir jābūt noslēgtam apdrošināšanas līgumam atbilstoši Ministru kabineta 2014.gada 19.augusta noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” nosacījumiem un pēc Pasūtītāja pieprasījuma 1 (vienas) darba dienas laikā minētais apdrošināšanas līgums jāiesniedz Pasūtītājam
	3. Izpildītāja tiesības:
		1. saņemt samaksu par kvalitatīvu un atbilstoši Līguma un normatīvo aktu prasībām veiktu Autoruzraudzību;
		2. pārbaudīt, vai Būvobjektā ir atbilstoša Būvprojekta un būvdarbu izpildes dokumentācija.
	4. Pasūtītāja pienākumi:
		1. nodrošināt piekļuvi un iespēju strādāt Būvobjektā;
		2. veikt samaksu par Autoruzraudzību Līgumā noteiktajā kārtībā.
	5. Pasūtītāja tiesības:
		1. pieprasīt Autoruzraudzības kārtībā veikt izmaiņas Būvprojektā;
		2. pieprasīt sniegt detalizētu skaidrojumu par Būvprojektā paredzēto risinājumu realizāciju;
		3. apturēt Autoruzraudzības darbus, par to rakstiski paziņojot Izpildītājam;
		4. 10 (desmit) darba dienu laikā parakstīt no Izpildītāja saņemto Ikmēneša Autoruzraudzības darbu pieņemšanas un nodošanas aktu vai minētajā termiņā rakstiski iesniegt Izpildītājam pretenziju, ja Autoruzraudzība ir veikta nekvalitatīvi vai neatbilst Līguma vai spēkā esošo normatīvo aktu prasībām vai Ikmēneša Autoruzraudzības darbu pieņemšanas un nodošanas aktā ir neprecizitātes. Šādā gadījumā Izpildītājam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Ikmēneša Autoruzraudzības darbu pieņemšanas un nodošanas aktu.

**IV NODAĻA**

**BŪVDARBU VEIKŠANA**

1. **Būvdarbu veikšanas kārtība**
	1. Izpildītājs veic visus Būvdarbus saskaņā ar Līguma noteikumiem, Būvprojektu, Tāmēm, Būvdarbu veikšanas Kalendāro grafiku, kā arī normatīvo aktu prasībām.
	2. Pasūtītājs var pagarināt Līgumā (Būvdarbu veikšanas Kalendārajā grafikā) noteiktos Būvdarbu veikšanas termiņus, ja rodas objektīvi apstākļi (izņemot meteoroloģiskie), kas nepieļauj veikt būvdarbus atbilstoši Pasūtītāja prasībām vai Līgumā norādītājos termiņos, kā arī, ja Izpildītājs nevar veikt Būvdarbus Pasūtītāja vainas dēļ.
	3. Izpildītājam jāņem vērā, ka būvniecības ieceres īstenošanu (būvdarbus) tramvaja un trolejbusa kontakttīkla būvniecībai veiks divi būvdarbu veicēji – Izpildītājs un Pasūtītājs un tā būvdarbu vadītājs. Pasūtītāja veiktie darbi norādīti Tehniskajā specifikācijā. Katrs būvdarbu veicējs ir atbildīgs par savu veicamo būvdarbu daļu.
	4. Izpildītājam ir pienākums veikt visas nepieciešamās darbības, tajā skaitā, reģistrāciju Būvniecības informācijas sistēmā atzīmes par būvdarbu uzsākšanas nosacījumu izpildi saņemšanai, reģistrējot tajā, atbilstoši normatīvajiem aktiem, divus būvdarbu veicējus – Izpildītāju un Pasūtītāju un tā būvdarbu vadītāju (attiecīgajai būvniecības lietai).
	5. Ne ilgāk kā 3 (trīs) kalendāro nedēļu laikā no dienas, kad ir izstrādāta un normatīvajos aktos noteiktajā kārtībā saskaņota būvniecības ieceres dokumentācija ar paziņojumu par būvniecību, saņemta Rīgas domes Pilsētas attīstības departamenta atzīme paskaidrojuma rakstā par ieceres akceptu vai saņemta Rīgas domes Pilsētas attīstības departamenta atzīme būvatļaujā par projektēšanas nosacījumu izpildi, Izpildītājs iesniedz saskaņošanai Pasūtītājam, būvuzraugam (ja attiecīgajai būvniecības iecerei saskaņā ar normatīvo aktu prasībām nepieciešama būvuzraudzība) un autoruzraugam darbu veikšanas projektu (turpmāk – DVP). DVP ietvaros Izpildītājs izstrādā detalizētu darbu veikšanas Kalendāro grafiku attiecīgajai būvniecības lietai. Ja Pasūtītājs, būvuzraugs vai autoruzraugs pieprasa veikt precizējumus DVP, tos jāveic 5 (piecu) darba dienu laikā no paziņojuma par precizējumu veikšanu saņemšanas dienas.
	6. Ne ilgāk kā 5 (piecu) darba dienu laikā no dienas, kad Būvprojektam ir saņemta Rīgas domes Pilsētas attīstības departamenta atzīme paskaidrojuma rakstā par ieceres akceptu vai atzīme būvatļaujā par projektēšanas nosacījumu izpildi, no Pasūtītāja saņemti dokumenti, kas saistīti ar būvuzraudzības (ja attiecīgajai būvniecības iecerei saskaņā ar normatīvo aktu prasībām nepieciešama būvuzraudzība) veikšanu un dokumenti, kas saistīti ar Pasūtītāja un tā būvdarbu vadītāja reģistrēšanu paskaidrojuma rakstā vai būvatļaujā (ja attiecas), Izpildītājs iesniedz Rīgas domes Pilsētas attīstības departamenta dokumentus, kas nepieciešami atzīmes par būvdarbu uzsākšanas nosacījumu izpildi saņemšanai.
	7. Ja būvniecību paredzēts veikt saskaņā ar paziņojumu par būvniecību, Izpildītājs iesniedz Rīgas domes Pilsētas attīstības departamentā paziņojumu par būvniecību ne vēlāk kā 1 (viena) mēneša laikā no dienas, kad normatīvajos aktos noteiktajā kārtībā būvniecības ieceres dokumentācijā ir saņemti visi nepieciešamie trešo pušu saskaņojumi.
	8. Būvdarbus uzsāk nākamajā darba dienā pēc Rīgas domes Pilsētas attīstības departamenta atzīmes par būvdarbu uzsākšanas nosacījumu izpildi saņemšanas vai paziņojuma par būvniecību iesniegšanas Rīgas domes Pilsētas attīstības departamentā.
	9. Ne vēlāk kā 2 (divu) darba dienu laikā pēc tam, kad saņemta atzīme par būvdarbu uzsākšanas nosacījumu izpildi vai Rīgas domes Pilsētas attīstības departamentā iesniegts paziņojums par būvniecību, Pasūtītājs nodod Izpildītājam būves vietu, par ko Līdzēji paraksta Būves vietas nodošanas – pieņemšanas aktu, pamatojoties uz būvnormatīvu. Izpildītājs par būves vietu ir atbildīgs līdz Būvobjekta pieņemšanai ekspluatācijā. Izpildītājs nav tiesīgs uzsākt Būvdarbus, ja Līdzēji nav parakstījuši Būves vietas nodošanas – pieņemšanas aktu. Būves vietas nodošanas – pieņemšanas akta neparakstīšana neietekmē Būvdarbu uzsākšanas termiņu, izņemot gadījumu, kad Būves vietas nodošanas – pieņemšanas akta neparakstīšanā ir vainojams Pasūtītājs.
	10. Izpildītājs patstāvīgi saņem Būvdarbu veikšanai nepieciešamos saskaņojumus (atļaujas) no citām institūcijām un uzņēmumiem.
	11. Pasūtītājs 10 (desmit) darba dienu laikā pēc aktu par kalendārajā mēnesī izpildītajiem Būvdarbiem saņemšanas veic iesniegtā akta Būvdarbu apjomu un izmaksu pārbaudi, izskata Būvdarbu kvalitātes rādītājus un iesniedz Izpildītājam parakstītu aktu vai arī motivētu atteikumu pieņemt Būvdarbus. Saņemot motivētu atteikumu, Izpildītājam jānovērš atklātie trūkumi Pasūtītāja norādītajā termiņā un atkārtoti jāorganizē Būvdarbu nodošana iepriekš minētajā kārtībā.
2. **Izpildītāja vispārīgie pienākumi, veicot Būvdarbus**
	1. Izpildītājs ir atbildīgs attiecībā uz savu veicamo Būvdarbu sadaļu, savukārt, Pasūtītājs attiecībā uz savu veicamo darbu sadaļu par drošības pasākumu nodrošināšanu darbu teritorijā darbu veikšanas laikā, kā arī par darbu veikšanas teritorijā un tai pakļautajās teritorijās atrodošos personu drošību atbilstoši Darba aizsardzības likumam un ar to saistītājiem normatīvajiem aktiem.
	2. Ar Līgumu Izpildītājs ir pilnvarots par darbiem visā Būvobjektā norīkot darba aizsardzības koordinatoru un veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” noteiktās projekta vadītāja funkcijas, tai skaitā veicot visus šo noteikumu 9., 11., 12., un 13.punktā minētos Pasūtītāja pienākumus. Pasūtītājs, veicot būvdarbus, apņemas ievērot Izpildītāja norīkotā darba aizsardzības koordinatora noteiktās darba aizsardzības prasības, kā arī nepieciešamības gadījumā sniegt informāciju attiecībā uz Pasūtītāja veicamo darbu sadaļu.
	3. Izpildītājam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Izpildītājs ir pilnībā atbildīgs par attiecīgo normatīvo aktu prasību izpildi šajā jomā. Būvdarbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju. Izpildītājam ir pienākums Būvdarbu veikšanas laikā, operatīvi par saviem līdzekļiem izvest no Būvdarbu veikšanas teritorijas, kā arī no piegulošās teritorijas būvgružus, ja tādi radušies.
	4. Organizējot Būvdarbus, Izpildītājam jānodrošina un jāatbild par vides aizsardzības prasību, tajā skaitā Rīgas domes saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas Būvobjekta robežās, ikdienas uzturēšana saskaņā ar Rīgas domes 2012.gada 31.janvāra iekšējiem noteikumiem Nr.13 “Par Rīgas pilsētas pašvaldības ielu ikdienas uzturēšanas prasībām”, Rīgas domes 2015.gada 28.aprīļa saistošajiem noteikumiem Nr.146 “Rīgas pilsētas teritorijas kopšanas un būvju uzturēšanas saistošie noteikumi” (Līguma 5.pielikums) un Pasūtītāja norādījumiem no Būvdarbu uzsākšanas brīža līdz Būvobjekta nodošanai ekspluatācijā. Lai nodrošinātu satiksmes drošību, Izpildītājam jānodrošina un jāatbild par normatīvajos aktos noteikto Būvobjektu uzturēšanas (tīrīšana, bedrīšu remonts u.c.) prasību ievērošanu visā Būvdarbu izpildes laikā līdz Būvobjekta nodošanai ekspluatācijā.
	5. Satiksmes ierobežošana Būvdarbu veikšanas laikā notiek Izpildītāja sagatavotajā un normatīvajos aktos noteiktajā kārtībā saskaņotajā Satiksmes organizācijas shēmā noteiktajos laikos un kārtībā. Satiksmes organizēšanas tehniskos līdzekļus par saviem līdzekļiem izvieto Izpildītājs. Izpildītājs pēc Līguma noslēgšanas nodrošina pagaidu drošības barjeru uzstādīšanu un uzturēšanu objektā, ja šādu barjeru uzstādīšana ir paredzēta atbilstoši normatīvo aktu prasībām saskaņotajā satiksmes organizācijas shēmā un būvprojektā.
	6. Pasūtītājs, veicot būvdarbus, attiecībā uz saviem darbiem izstrādātā un saskaņo satiksmes organizācijas shēmu un satiksmes organizēšanas tehniskos līdzekļus izvieto par saviem līdzekļiem.
	7. Izpildītājs attiecībā par savu Būvdarbu sadaļu atbild par trešo personu dzīvībai, veselībai un īpašumam nodarīto kaitējumu, ja tas nav izpildījis Līguma 13.5. punktā paredzētos pienākumus.
	8. Izpildītājs nodrošina elektroniskās darba laika uzskaites sistēmas (EDLUS) ieviešanu un uzturēšanu Objektā.
	9. Izpildītājam visi segtie darbi jānoformē ar aktu, ko paraksta Būvuzraugs un citas normatīvajos aktos norādītās personas, pārbaudot izpildīto darbu kvalitāti, darbu daudzumus un pielietotos materiālus (to atbilstību apliecinoši dokumenti). Segto darbu aktiem jāpievieno izpildshēmas, kurā norādīti parametri, pēc kuriem var noteikt darbu apjomus, un darbu atrašanās vieta (zona). Veikt nākošos darbus atļauts tikai pēc segto darbu aktu parakstīšanas.
	10. Izpildītājam visi pārējie darbi, kas nav segtie darbi, jānoformē ar aktu, ko paraksta Būvuzraugs, pārbaudot izpildīto darbu kvalitāti, darbu daudzumus un pielietotos materiālus (to atbilstību apliecinoši dokumenti). Aktiem jāpievieno izpildshēmas, kurā norādīti parametri, pēc kuriem var noteikt darbu apjomus, un darbu atrašanās vietas (zonas).
	11. Izpildītājam ir pienākums izpildīt inženiertīklu īpašnieku izvirzītās prasības attiecībā uz inženiertīklu pārbūves/izbūves darbu izpildi, kā arī pēc inženiertīklu īpašnieku pieprasījuma slēgt līgumus ar inženiertīklu īpašniekiem par jautājumiem, kas saistīti ar inženiertīklu pārbūves/izbūves darbu izpildi (inženiertīklu un ar izbūvi saistīto dokumentu nodošanu inženiertīklu īpašniekam u.c. jautājumiem). Līgums jānoslēdz pirms inženiertīklu pārbūves/izbūves darbu izpildes uzsākšanas un, organizējot darbu izpildi, jāvadās no šo līgumu nosacījumiem.
	12. Izpildītājam ir pienākums Līguma ietvaros organizēt būvdarbu vadības sanāksmes ne retāk kā vienu reizi divās nedēļās, kuras tiek rīkotas valsts valodā. Nepieciešamības gadījumā Izpildītājam pašam jānodrošina sanāksmes gaitas tulkojumu latviešu valodā. Par sanāksmi savlaicīgi, bet ne vēlāk, kā 2 (divas) darba dienas pirms, ir jāinformē Pasūtītājs un citi sanāksmes dalībnieki. Sanāksmju gaita tiek protokolēta. Protokolēšanu veic Izpildītājs - latviešu valodā, nosūtot protokolu uz Pasūtītāja norādītu e-pastu 5 (piecu) darba dienu laikā pēc notikušās sanāksmes. Jebkādi iebildumi pret protokola saturu Pasūtītājam jāizvirza ne vēlāk kā 2 (divu) darba dienu laikā pēc protokola saņemšanas. Sanāksmju protokoli tiek parakstīti ar elektronisko parakstu un tie ir saistoši visiem būvniecības dalībniekiem. Sanāksmes tiek organizētas attālināti vai klātienē.
	13. Pasūtītājam ir tiesības organizēt sanāksmes Līguma ietvaros un Izpildītājam ir pienākums tajās piedalīties.
	14. Izpildītājam darbi jāorganizē ievērojot Līgumā un Tehniskajā specifikācijā (Darbu organizācijas apraksts) noteikto kārtību un termiņus.
3. **Piekļuves nodrošināšana**
	1. Sākot no Būvdarbu sākuma datuma, Pasūtītājam savas kompetences ietvaros ir pienākums nodrošināt Izpildītājam netraucētu piekļuvi Būvdarbu veikšanai nepieciešamajām teritorijām.
	2. Piekļuve Būvdarbu veikšanas teritorijai tiek nodrošināta vienīgi ar mērķi, lai Izpildītājs varētu veikt Līgumā minētos Būvdarbus, un Izpildītājam ir tiesības izmantot Būvdarbu veikšanas teritoriju tikai un vienīgi Būvdarbu veikšanai atbilstoši Līguma noteikumiem iepriekš ar Pasūtītāju saskaņotos laikos, ja vien Līgums nenosaka citādi.
	3. Līgumā noteiktajā kārtībā nodrošinātā piekļuve Būvdarbu veikšanas teritorijai nepiešķir tiesības izmantot šo teritoriju būvmateriālu, būvgružu, u.c. glabāšanai vai tamlīdzīgiem mērķiem.
	4. Pamatojoties uz Līgumu, Izpildītājam netiek piešķirtas tiesības ierobežot tādu personu tiesības piekļūt Būvobjektu teritorijai, kuras šīs tiesības ieguvušas normatīvajos aktos, ar Pasūtītāju noslēgtajos līgumos noteiktajā kārtībā, vai arī uz kompetento iestāžu izsniegtas cita veida atļaujas pamata.
	5. Ja Izpildītajam Būvdarbu realizācijas nolūkā ir nepieciešams piekļūt citām teritorijām, kas atrodas ārpus Būvdarbu veikšanas teritorijas robežām, šāda piekļuve ir saskaņojama ar attiecīgo teritoriju īpašniekiem.
	6. Izpildītājam ir pienākums visā Būvdarbu izpildes laikā nodrošināt piekļuvi Būvobjektam piegulošajiem īpašumiem, tajā skaitā, nodrošinot piekļuvi cilvēkiem ar īpašām vajadzībām.
4. **Būvdarbu veikšanas uzraudzība**
	1. Būvdarbu veikšanas uzraudzībai Pasūtītājs norīko pārstāvi un nolīgst Būvuzraugu.
	2. Izpildītājam ir jāļauj Pasūtītāja pārstāvjiem un Būvuzraugam bez iepriekšējas saskaņošanas apmeklēt Būvdarbu veikšanas teritoriju un visas citas vietas, kur notiek vai notiks Būvdarbi, kas saistīti ar Līguma izpildi. Izpildītājam ir jāpilda visi Pasūtītāja un tā pārstāvju norādījumi, kas atbilst spēkā esošajiem normatīvajiem aktiem.
	3. Pasūtītāja un Būvuzrauga veiktās pārbaudes neatbrīvo Izpildītāju no atbildības par veikto Būvdarbu kvalitāti.
5. **Būvdarbu pieņemšana un Būvobjekta nodošana ekspluatācijā**
	1. Nododot un pieņemot Būvdarbus, Pasūtītājs un Izpildītājs vadās pēc spēkā esošajiem normatīvajiem dokumentiem un Līgumā paredzētajos termiņos. Būvobjekta nodošana ekspluatācijā (tajā skaitā, Rīgas domes Pilsētas attīstības departamenta atzīme par būvdarbu pabeigšanu vai parakstīts akts par Būvobjekta pieņemšanu ekspluatācijā) atbilstoši normatīvajiem aktiem nevar būt garāka par 2 (diviem mēnešiem) pēc akta par Būvdarbu pabeigšanu Būvobjektā parakstīšanas dienas.
	2. Izpildītājs sastāda un iesniedz Pasūtītājam ne vēlāk kā līdz kārtējā mēneša 10.datumam ikmēneša aktus par iepriekšējā kalendārajā mēnesī izpildītajiem būvdarbiem, kurā ir norādīti faktiski paveikto Būvdarbu apjomi un izmaksas.
	3. Pasūtītājs 20 (divdesmit) darba dienu laikā pēc aktu par kalendārajā mēnesī izpildītajiem Būvdarbiem saņemšanas veic iesniegtā akta Būvdarbu apjomu un izmaksu pārbaudi, izskata Būvdarbu kvalitātes rādītājus un iesniedz Izpildītājam parakstītu aktu vai arī iesniedz pretenziju Līgumā paredzētajā kārtībā.
	4. Ja Pasūtītājs neparaksta Darbu izpildes aktu Līguma 16.3. punktā minētajā termiņā, kā arī neiesniedz Izpildītājam Līguma 16.5. punktā minēto pretenziju vai ar atbildīgo būvuzraugu saskaņotu Defektu aktu, uzskatāms, ka Pasūtītājs izpildītos Būvdarbus ir pieņēmis šo noteikumu 16.3. punktā minētā termiņa pēdējā dienā.
	5. Ja Pasūtītājs nepieņem Būvdarbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Būvdarbu kvalitāti, vai ar atbildīgo būvuzraugu saskaņotu Defektu aktu. Ja Izpildītājs nepiekrīt Pasūtītāja norādītajiem Defektiem vai iebildumiem par faktiski izpildīto Būvdarbu apjomiem, Izpildītājam 10 (desmit) darbdienu laikā no Defektu akta saņemšanas dienas jāiesniedz Pasūtītājam atbildīgā būvdarbu vadītāja parakstītus rakstiskus iebildumus pret Defektu aktā norādītajām nepilnībām.
	6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem būves konstrukcijās, viņam ir tiesības pasūtīt būves ekspertīzi par veikto Būvdarbu kvalitāti. Ekspertīzes uzdevums ir novērtēt faktiski izpildīto Būvdarbu apjomu, atbilstību Būvprojekta dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.
	7. Ja būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdrbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
	8. Ja Izpildītājs piekrīt Defektu aktā Pasūtītāja norādītajām nepilnībām vai ekspertīze apstiprina Defektu aktā Pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja Līdzēji nevar vienoties, termiņu Defektu novēršanai nosaka būvuzraugs.
	9. Ja Defekti ir konstatēti daļā Būvdarbu, tad pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver nākamā mēneša Darbu izpildes aktā.
	10. Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst Defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
	11. Ja būves ekspertīze apstiprina Pasūtītāja norādītos Defektus, Izpildītājs sedz ar būves ekspertīzi saistītos izdevumus.
	12. Pēc Izpildītājam veikto Būvdarbu pabeigšanas Būvobjektā, Izpildītājs sagatavo un iesniedz Pasūtītājam aktu par Darbu pabeigšanu Būvobjektā.
	13. Pēc akta par Darbu pabeigšanu Būvobjektā parakstīšanas Izpildītājs pasūta sertificētam mērniekam izpildmērījumu (tajā skaitā par Pasūtītāja veiktajiem darbiem) normatīvajos aktos noteiktajā kārtībā un apjomā, kāds nepieciešams Būvobjekta nodošanai ekspluatācijā. Pēc tam, kad ir veikta uzmērīšana, Izpildītājs sastāda un iesniedz Pasūtītājam galīgo aktu par izpildītajiem Būvdarbiem, kurā ir norādīti visi faktiski paveiktie Būvdarbi un to izmaksas.
	14. Pēc akta par Darbu pabeigšanu Būvobjektā parakstīšanas Izpildītājs nodod Pasūtītājam izpilddokumentāciju par visā Būvobjektā veiktajiem Būvdarbiem. Par izpilddokumentācijas nodošanas faktu Izpildītājs sastāda aktu, kurā jānorāda izpilddokumentācijas nodošanas datums, saturs, lappušu skaits un to paraksta Izpildītājs un Pasūtītāja pārstāvji.
	15. Normatīvajiem aktiem un Līgumam atbilstošas izpilddokumentācijas iesniegšanas beigu termiņš tiek noteikts 14 (četrpadsmit) kalendārās dienas no Būvdarbu pabeigšanas brīža Būvobjektā. Pasūtītājs 14 (četrpadsmit) kalendāro dienu laikā pēc izpilddokumentācijas saņemšanas veic pārbaudi. Ja tiek konstatētas neatbilstības, Izpildītājam jānovērš atklātie trūkumi 5 (piecu) darba dienu laikā.
	16. Izpildītājs nodod ekspluatācijā katru Būvobjektu (atbilstoši būves būvniecības veidam) atsevišķi. Pasūtītājs izsniedz Izpildītājam dokumentāciju, kas nepieciešama Būvobjekta nodošanai ekspluatācijā attiecībā uz Būvprojekta darbiem, ko ir veicis Pasūtītājs. Būvobjekta pieņemšana ekspluatācijā notiek normatīvajos aktos paredzētajā kārtībā. Izpildītājs iesniedz Rīgas domes Pilsētas attīstības departamentā, kā arī citās institūcijās visu nepieciešamo dokumentāciju Būvobjekta pieņemšanai ekspluatācijā. Izpildītājs ir atbildīgs par katra Būvobjekta nodošanu ekspluatācijā atbilstoši būves būvniecības veidam, tajā skaitā, par izpilddokumentācijas papildināšanu nepieciešamības gadījumā.
	17. Izpildītājs pēc katra Būvobjekta pieņemšanas ekspluatācijā ne vēlāk kā 5 (piecu) darba dienu laikā iesniedz Pasūtītājam Būvobjekta nodošanas un pieņemšanas aktu, kas ir sagatavots atbilstoši šī Līguma 3.pielikumam un aktam pievieno būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta Būvniecības informācijas sistēmā attiecīgās būvniecības lietā.
	18. Akta par Būvdarbu pabeigšanu parakstīšana, kā arī Būvobjekta pieņemšana ekspluatācijā neatbrīvo Izpildītāju no atbildības par saistībām, kuras ietvertas Līgumā un Latvijas Republikas normatīvajos aktos, tajā skaitā atbildību par Būvdarbu un materiālu kvalitāti.

**V NODAĻA**

**Līgumā paredzēto darbu apjomu un veidu grozīšana**

1. **Līguma grozījumu veikšanas kārtība**
	1. Līguma summa, kas norādīta par Būvprojekta izstrādi Līguma 4.1.1.punktā un par Autoruzraudzību Līguma 4.1.3.punktā ir fiksēta un izmaiņas Līguma izpildes laikā nav paredzētas.
	2. Atbilstoši Sabiedrisko pakalpojumu sniedzēju iepirkumu likuma 66.panta piektajai daļai, atkarībā no Būvdarbu nepieciešamības, pieejamā finansējuma apjoma vai citiem objektīviem apstākļiem var tikt veiktas plānoto Būvdarbu apjomu izmaiņas, ar nosacījumu, ka minēto izmaiņu apjoms nesasniedz 15 % (piecpadsmit procentus) no Līguma 4.1.2.punktā norādītās sākotnējās summas. Šādas izmaiņas tiek saskaņotas starp Izpildītāja un Pasūtītāja pilnvarotajiem pārstāvjiem, un minētās izmaiņas tiek atspoguļotas Aktā par faktiski izpildīto Būvdarbu apjomu izmaksām (Forma 2 un/vai Forma 3).
	3. Gadījumos, kad tas nepieciešams, lai nodrošinātu Būvobjekta atbilstību būvniecības ieceres mērķim, Pasūtītājs drīkst papildināt Lokālo tāmi ar sākotnēji neparedzētiem Būvdarbu veidiem – darbiem, kas saistīti ar transportmijas punkta un tā funkcionalitātes nodrošināšanai nepieciešamo ēku un inženierbūvju būvniecību, tramvaju sliežu ceļu izbūvi, zem tramvaja sliedēm vai ielu seguma atrodošo inženiertīklu pārbūvi (tajā skaitā darbiem, kuru rašanās iemesls ir dabā, būvniecības procesā konstatētās situācijas, piemēram, inženiertīklu izvietojuma vai inženiertīklu parametru neatbilstība būvprojektā esošajam topogrāfiskajam plānam; būvprojektā neparedzēto slēpto konstrukciju konstatēšana būvniecības objektā; nepieciešamība realizēt sākotnējā būvprojektā neparedzēto inženierrisinājumu, piemēram, nomainīt inženiertīklus, kuras saskaņā ar būvprojekta ietverto risinājumu sākotnēji bija paredzēts labot vai regulēt, bet elementa nolietojuma, bojājuma vai cita objektīva iemesla dēļ, tā nomaiņa ir tehnoloģiski nepieciešama), ievērojot sekojošus nosacījumus:
* par būvdarbu veikšanas laikā konstatētajām problēmām tiek sastādīts konstatācijas akts, kuru paraksta Pasūtītāja un Izpildītāja Līgumā norādītie pārstāvji, kā arī objekta būvuzraugs un autoruzraugs;
* autoruzraugs izstrādā konstatētās problēmas tehnisko risinājumu, kurā ir norādīti nepieciešamo darbu veidi un apjomi, un iesniedz Pasūtītajam izvērtēšanai;
* darbu veida vienības cenu nosaka Pasūtītājs, vadoties no līdzīga rakstura darbu cenām Līgumā, Izpildītāja iesniegtās un Pasūtītāja saskaņotās cenas kalkulācijas, vai, ja līdzīga rakstura darbu cenas Līgumā nav, vadoties no Izpildītāja iesniegtās un Pasūtītāja saskaņotās cenas kalkulācijas un līdzīga rakstura darbu cenām citos Pasūtītāja līgumos vai veicot tirgus izpēti;
* Pasūtītāja pilnvarotā persona, kas norādīta Līguma 26.2.punktā, izskata autoruzrauga iesniegto problēmas risinājumu, apstiprina papildus veicamo darbu veidus, apjomus un katra darba veida vienības cenu;
	+ 1. ja Līguma norādīto sākotnēji neparedzēto darbu apjomi katrā gadījumā nepārsniedz EUR 20 000,00 (divdesmit tūkstoši *euro* un 00 centi) bez PVN, šo darbu izpildi veic pamatojoties uz Pasūtītāja pilnvarotā pārstāvja, kas norādīta Līguma 26.2.punktā, saskaņojumu un šajā gadījumā papildus vienošanās pie Līguma netiek slēgta;
		2. ja Līguma norādīto sākotnēji neparedzēto darbu apjomi katrā gadījumā pārsniedz EUR 20 000,00 (divdesmit tūkstoši *euro* un 00 centi) bez PVN par papildus veicamajiem darbiem un to izmaksām starp Pasūtītāju un Izpildītāju tiek noslēgta papildus vienošanās pie Līguma, kurai tiek pievienota Lokālā tāme ar tajā norādītiem papildus veicamiem darbu veidiem, apjomiem un izmaksām;
		3. šajā punktā paredzēto papildus darbu izmaksas nevar pārsniegt 15 (piecpadsmit) % no Līguma 4.1.2.punktā sākotnēji paredzētās Līguma summas.
1. **Darba materiālu izmaiņu veikšanas kārtība**
	1. Izpildītājs tikai ar rakstisku Pasūtītāja piekrišanu ir tiesīgs aizvietot Būvprojektā norādītos materiālus, izstrādājumus un iekārtas uz ekvivalentiem materiāliem, izstrādājumiem un iekārtām t.i., to tehniskie un kvalitātes rādītāji funkcionāli ir tādi paši vai labāki kā Būvprojektā norādītājiem materiāliem, izstrādājumiem un iekārtām.
	2. Būvprojektā norādīto materiālu, izstrādājumu un iekārtu aizvietošanu ir tiesības ierosināt gan Pasūtītājam, gan Izpildītājam, iesniedzot attiecīgu paziņojumu. Kopā ar minēto paziņojumu attiecīgais Līdzējs iesniedz aizvietojamo materiālu, izstrādājumu un iekārtu salīdzināšanas tabulu, kurā salīdzināti to tehniskie un kvalitātes rādītāji, norādīts ekonomiskais labums, kā arī dokumenti, kas apliecina norādītās informācijas atbilstību (atbilstības sertifikāti, ražotāja tehnisko parametru/raksturlielumu specifikācija un tml.). Tabulā norādīto datu pareizības atbilstību apliecina attiecīgs Līdzējs un Būvuzraugs.
	3. Jautājumus, kas Būvdarbu laikā rodas Būvdarbu un materiālu kvalitātes novērtēšanā un to atbilstībai Būvprojektam, izskata Būvuzraugs un Autoruzraugs.
	4. Visas tehniskās izmaiņas un neskaidrības Būvprojektā pirms to realizācijas,  Izpildītājs saskaņo ar Autoruzraugu un Pasūtītāju.

**VI NODAĻA**

**GARANTIJA, APDROŠINĀŠANA**

1. **Avansa garantija, laika garantija un apdrošināšana**
	1. Izpildītājam jānodrošina, ka Darbu laikā Izpildītājam, Izpildītāja darbiniekiem un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši Latvijas Republikas normatīvo aktu prasībām.
	2. Izpildītājam ir ieteicams nodrošināt tam piederošo Darbu veikšanai izmantojamo iekārtu, instrumentu, būvmateriālu un būvlaukuma aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Darbu veikšanas gaitā tiek bojātas vai iznīcinātas, Pasūtītājam nav pienākums atlīdzināt Izpildītājam tādējādi radušos zaudējumus un papildus izmaksas, neatkarīgi no bojājumu vai iznīcināšanas cēloņa.
	3. Būvdarbu garantijas termiņa apdrošināšana:
		1. Pēc Būvobjekta nodošanas ekspluatācijā vai arī gadījumā, ja Līgums jebkādu iemeslu dēļ tiek izbeigts pirms Būvobjekta pabeigšanas, vai gadījumā, ja Būvobjekta nodošana ekspluatācijā tiek kavēta Pasūtītāja vainas dēļ, Izpildītājs iesniedz Pasūtītājam bankas garantiju vai apdrošināšanas sabiedrības polisi 5 (piecu) % apmērā no kopējās izpildīto Darbu maksājuma summas garantijas laikā radušos defektu un nepilnību novēršanai. Bankas garantijā vai apdrošināšanas sabiedrības polisē ir jābūt iekļautam nosacījumam par defektu vai nepilnību novēršanai nepieciešamās naudas summas (ne lielākas kā 5 (piecu) % apmērā no izpildīto Darbu maksājuma summas) izmaksāšanu Pasūtītājam gadījumā, kad Būvobjektā garantijas termiņa laikā konstatēti defekti vai nepilnības, kuras radušās Izpildītāja un/vai viņa apakšuzņēmēja vainas dēļ. Bankas garantijā vai apdrošināšanas sabiedrības polisē nedrīkst būt iekļauti Pasūtītāja tiesības saņemt minēto naudas summu ierobežojoši nosacījumi;
		2. Garantija vai polise jāiesniedz laika posmam uz 3 (trīs) gadiem Būvobjektam un 2 (divi) gadiem uzklātajam ceļu horizontālajam apzīmējumam no Būvobjekta pieņemšanas ekspluatācijā vai no Līguma izbeigšanas dienas, vai no Pasūtītāja paziņojuma, ka Būvobjekta nodošana ekspluatācijā tiek kavēta Pasūtītāja vainas dēļ, atkarībā, no tā, kas iestājas pirmais. Garantiju vai polisi var iesniegt atsevišķi Būvobjektam un atsevišķi uzklātajam ceļu horizontālajam apzīmējumam, vai arī var iesniegt vienu kopīgu garantiju vai polisi Būvobjektam un uzklātajam ceļu horizontālajam apzīmējumam.
		3. Garantijas saistību nodrošinājumu samazina garantijas termiņa trešā gada pirmajā mēnesī uz atlikušo tā daļu, nosakot to 2 (divu) % apmērā no līgumcenas, ja garantijas termiņa pirmajos divos gados nav konstatēti būvdarbu defekti vai Izpildītājs un Pasūtītājs ir vienojušies par pieteikto būvdarbu defektu novēršanas termiņu.
	4. Izpildītājam pēc Pasūtītāja pieprasījuma jebkurā laikā jāsniedz visa Pasūtītāja pieprasītā informācija par tā uzturētajām apdrošināšanām, veiktajām apdrošināšanas iemaksām, u.tml.
	5. Izpildītājs Līguma 4.2.2.punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. Minimālais avansa maksājuma garantijas spēkā esamības termiņš ir Kalendārajā grafikā norādītais attiecīgo Būvdarbu veikšanas un nodošanas ekspluatācijā termiņš, pieskaitot 1 (vienu) kalendāro mēnesi.
	6. Pasūtītājam ir tiesības izmantot avansa maksājuma garantiju un pieprasīt no tās izsniedzēja avansa maksājuma summas (vai tās daļas) samaksu, ja Izpildītājs neizmanto saņemto avansa maksājumu Līgumā paredzēto Būvdarbu veikšanai un/vai Līgums tiek lauzts (izbeigts) un Pasūtītāja samaksātā avansa summa pārsniedz faktiski veikto un Pasūtītāja pieņemto Būvdarbu summu.
	7. Pirms Līgumā noteikto garantiju vai polišu parakstīšanas, attiecīgā kredītiestādes garantija vai apdrošināšanas sabiedrības polise Izpildītājam jāsaskaņo ar Pasūtītāju.
2. **Garantijas un defektu novēršana**
	1. Izpildītājs dod 3 (trīs) gadu garantiju izpildītajiem Būvdarbiem un 2 (divi) gadi uzklātajam ceļu horizontālajam apzīmējumam un apņemas par saviem līdzekļiem novērst jebkurus Defektus vai nepilnības šajā punktā norādītā garantijas termiņa laikā, ja Defekti vai nepilnības radušās Izpildītāja un/vai viņa Apakšuzņēmēja vainas dēļ. Garantija stājas spēkā no Būvobjekta pieņemšanu ekspluatācijā vai no Līguma izbeigšanas dienas vai no Pasūtītāja paziņojuma, ka Būvobjekta nodošana ekspluatācijā tiek kavēta Pasūtītāja vainas dēļ. Gadījumā, ja pēc Pasūtītāja pieprasījuma Izpildītājs garantijas laikā vienu un to pašu Defektu ir novērsis vairāk kā divas reizes, šajā punktā minētais 3 (trīs) un 2 (divu) gadu garantijas termiņš attiecībā uz Darbu daļu, kurai Izpildītājs vairāk kā divas reizes novērsis Defektus, automātiski tiek pagarināts vēl uz tādu pašu termiņu, kā sākotnējais garantijas termiņš (uz 3 (trīs) gadiem un 2 (diviem) gadiem), skaitot no brīža, kad Pasūtītājs trešo reizi konstatējis Defektu).
	2. Izpildītājs ir atbildīgs par Būvdarbu Defektiem un to novēršanu vai novēršanas izdevumu segšanu Līgumā noteiktajā kārtībā, tajā skaitā, ja Defekts Būvobjektā radies Būvdarbu izpildē Izpildītāja pieaicināto trešo personu novērsto Defektu nekvalitatīvas veikšanas dēļ.
	3. Izpildītāja noteiktais garantijas laiks nedrīkst būt īsāks un noteikumi sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs). Garantijas laika ietvaros Izpildītājs par saviem līdzekļiem veic garantijas darbus Pasūtītāja rakstiskajā pretenzijā norādītajā termiņā.
	4. Garantijas laikā konstatēto Defektu novēršanu un Defektu radīto bojājumu novēršanu Izpildītājs garantē Būvdarbu izpildē izmantoto materiālu kvalitāti un personāla kvalifikāciju, drošības noteikumu ievērošanu un Būvobjekta darbības netraucēšanu.
	5. Defektu konstatēšana un Defektu novēršana tiek konstatēta ar aktu. Pie Defektu akta sastādīšanas Pasūtītājs ir tiesīgs pieaicināt neatkarīgus ekspertus, kuru atzinums ir obligāts izpildīšanai Izpildītājam.
	6. Ja Pasūtītājs Būvobjekta garantijas laikā Būvobjektā konstatē bojājumus vai citus trūkumus, Pasūtītājs par to rakstveidā paziņo Izpildītājam nosūtot pretenziju.
	7. Ja garantijas laikā konstatēto Būvdarbu Defektu, trūkumu vai neatbilstības novēršanai tehniski nepieciešams ilgāks laiks par Pasūtītāja pretenzijā norādīto termiņu, tad Izpildītājs 3 (trīs) darba dienu laikā no brīža, kad Izpildītājs ir saņēmis rakstisku pretenziju par konstatēto Defektu, trūkumu vai neatbilstību, sastāda rakstisku apliecinājumu, kurā norāda iemeslus Pasūtītāja norādītā laika pagarinājuma nepieciešamībai, pretenzijā minēto Defektu, trūkumu vai neatbilstību novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Izpildītāja norādītajam Defektu, trūkumu vai neatbilstību novēršanas termiņam, tad Izpildītājam Defekts, trūkums vai neatbilstības jānovērš iepriekš norādītajā termiņā.
	8. Neatliekamus Būvdarbu Defektus, kas var radīt kaitējumu cilvēku veselībai, apkārtējai videi vai Būvobjekta ekspluatācijai (t.sk. kavē Būvobjekta normālu ekspluatāciju), Izpildītājs novērš nekavējoties, pēc Pasūtītāja pirmā pieprasījuma (t.sk. telefoniski un elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai
	9. Gadījumā, ja Izpildītājs nepilda savas saistības konstatēto Būvobjektu Defektu novēršanā, Pasūtītājam ir tiesības piesaistīt papildus darbaspēku attiecīgo Defektu novēršanas darbu izpildei, un Izpildītāja pienākums ir 5 (piecu) darba dienu laikā apmaksāt Pasūtītājam attiecīgos izdevumus un/vai zaudējumus, t.sk. izdevumus un zaudējumus, kas Pasūtītājam radušies Būvdarbu Defektu novēršanas dēļ. Gadījumā, ja šī saistība netiek izpildīta, Pasūtītājs ir tiesīgs šādas summas (tiešas izmaksas) vienpusēji ieturēt/piedzīt no Izpildītāja vai izmantojot Būvdarbu garantijas laika nodrošinājumu.
	10. Aprēķinot Defektu un Defektu rezultātā nodarīto bojājumu novēršanas izmaksas, tajās tiek iekļauti izdevumi par Defektu un Defekta rezultātā nodarīto bojājumu novēršanu, t.sk., materiāli un darbs, darbu izpildē patērētais ūdens un elektrība, atkritumi, un citas ar darbu izpildi saistītās izmaksas.
	11. Ja Izpildītājs uzskata, ka nav vainojams Defektā, Izpildītājs nekavējoties, bet ne vēlāk kā 2 (divu) kalendāro dienu laikā, rakstiski ziņo Pasūtītājam un pamato apgalvojumu, iesniedzot apgalvojumu apliecinošu dokumentāciju. Ja Pasūtītājs nepiekrīt Izpildītāja argumentiem un pieprasa novērst Defektu, Līdzēji, savstarpēji vienojoties, pieaicina neatkarīgu ekspertu Defektu novērtēšanai un vainojamā Līdzēja noteikšanai. Eksperta izdevumus sedz vainojamais Līdzējs. Eksperta slēdziens ir Līdzējiem saistošs.
	12. Ja Būvdarbu garantijas laikā konstatēto Defektu novēršanu veic Pasūtītāja pieaicināta trešā persona, Būvdarbu garantija Būvobjektam saglabājas, bet vietai, kur tika konstatēts un pēc tam novērsts Defekts, materiālu un Būvdarbu izpildes kvalitātes garantiju dod trešā persona.
	13. Ja garantijas termiņa ietvaros uzstādīto iekārtu (vai sistēmu) apkopes veic Pasūtītāja izvēlētā trešā persona, ievērojot Izpildītāja iesniegtos ekspluatācijas un apkopes noteikumus, tas neietekmē garantijas spēkā esamību, un tas nevar būt par pamatu atteikumam pildīt garantijas saistības.
	14. Līdzēji var vienoties par neatkarīga, atbilstoši sertificēta speciālista pieaicināšanu jebkuras pārbaudes veikšanai. Līdzēji nodrošina savu pārstāvju klātbūtni pārbaudē. Šādas pārbaudes un pārbaudītāja apmaksu Līdzēji sedz līdzīgās daļās. Ja tiek konstatēts, ka Būvdarbi neatbilst Līgumā vai normatīvajos aktos noteiktajām prasībām, pārbaudes izdevumus pilnībā sedz Izpildītājs.
	15. Pasūtītājam ir tiesības neparakstīt Defektu novēršanas aktu, ja pretenzijā un Defektu aktā norādītie Defekti/trūkumi pilnībā nav novērsti.

**VII NODAĻA**

**ATBILDĪBA, NEPĀRVARAMA VARA.**

1. **Līdzēju atbildība**
	1. Līdzēju saistības pret kādu no Līdzējiem vai trešajām personām ietver atbildību par visiem tiešajiem un netiešajiem zaudējumiem, kas nodarīti kādam no Līdzējiem vai trešajām personām. Zaudējumu atlīdzināšanas fakts neatbrīvo Līdzējus no pārējo ar Līgumu uzņemto saistību izpildes pienākuma.
	2. Neatkarīgi no citiem Līguma noteikumiem Izpildītājs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Darbu veikšanas laikā Izpildītāja darbības vai bezdarbības rezultātā.
	3. Izpildītājs ir atbildīgs par jebkura Apakšuzņēmēja, viņa pārstāvja, nodarbināto darbinieku un jebkuru citu Darbu izpildē iesaistīto trešo personu rīcību (arī bezdarbību), it kā tā būtu Izpildītāja rīcība (bezdarbība). Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja piesaistīto Apakšuzņēmēju un tā nodarbināto vai citādi Darbu izpildē piesaistīto personu rīcības (arī bezdarbības) rezultātā.
	4. Gadījumā, ja Izpildītājs ir pilnsabiedrība vai piegādātāju apvienība, kura nodibināta Līguma izpildei, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka izpildāmo Darbu apjomu, bez iepriekšējas rakstiskas saskaņošanas ar Pasūtītāju.
	5. Pēc Pasūtītāja pieprasījuma Izpildītājs iesniedz paredzamās naudas plūsmas plānu (sadalījums pa mēnešiem) veicamajiem Darbiem. Līguma izpildes laikā pēc Pasūtītāja pieprasījuma Izpildītājs iesniedz aktualizētu paredzamās naudas plūsmas plānu.
	6. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz EUR 150,00 (viens simts piecdesmit *euro* un 00 centi), Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	7. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
2. **Nepārvarama vara**
	1. Līdzēji nav atbildīgi par savu saistību izpildi, ne arī par saistību neizpildes vai nepienācīgas izpildes rezultātā otram Līdzējam radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Līdzēji nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Līdzēji saskaņo savu turpmāko rīcību attiecībā uz Līguma izpildi un tā termiņiem.
	4. Līdzējam, kura darbību apgrūtina nepārvaramas varas apstākļi, nekavējoties jāinformē par to otru Līdzēju, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski padarītajiem Darbiem, kas ir nodoti Līgumā noteiktajā kārtībā.

1. **Piemērojamās tiesības un strīdu risināšanas kārtība**
	1. Līgums interpretējams un pildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.
	2. Līdzēji pieliek visas pūles, lai strīdus atrisinātu savstarpēju pārrunu ceļā. Līdzēji rakstiski informē viens otru par savu viedokli attiecībā uz strīdu, kā arī iespējamo strīda risinājumu. Ja Līdzēji uzskata par iespējamu, tie tiekas, lai atrisinātu strīdu.
	3. Ja strīda risinājumu neizdodas panākt, Līdzēji strīdu var nodot izšķiršanai tiesā Latvijas Republikas normatīvajos aktos noteiktajā kārtībā.
	4. Ja sakarā ar Līgumu vai tā izpildi Līdzējiem pastāv strīds vai kāds no Līdzējiem ir iesniedzis prasību tiesā, tas nav pamats Izpildītājam pārtraukt vai apturēt darbus, vai kā citādi kavēt Darbu izpildi, kā arī Pasūtītājam aizturēt maksājumus vai kā citādi Līdzējiem nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.

**VIII NODAĻA**

**LĪGUMSODS. LĪGUMA IZBEIGŠANA. CITI NOTEIKUMI**

1. **Līgumsods**
	1. Pasūtītājam ir tiesības piemērot līgumsodu šādos gadījumos un apmēros:
		1. par Līgumā paredzēto Darbu pabeigšanas termiņa neievērošanu – 0,1% no attiecīgās Līguma daļas[[3]](#footnote-3) summas par katru nokavēto dienu, bet ne vairāk kā 10% no attiecīgās Līguma daļas summas. Līgumsoda samaksa neatbrīvo Izpildītāju no atbildības par Darbu pabeigšanu;
		2. par nepieciešamo dokumentu neiesniegšanu Rīgas domes Pilsētas attīstības departamentā Līguma 12.6.punktā norādītajā termiņā - 0,1% no Līguma summas par katru nokavēto dienu, bet ne vairāk kā 10% no attiecīgās Līguma daļas summas;
		3. par Tehniskajā specifikācijā (Projektēšanas uzdevumā) noteikto starpziņojumu iesniegšanas termiņu neievērošanu - par katru nokavēto dienu 0,01% apmērā no Līguma 4.1.1.punktā norādītās cenas, bet ne vairāk, kā 10% no Līguma 4.1.1.punktā norādītās summas;
		4. par citu Līguma 25.1.1., 25.1.2., 25.2.3. punktā neminēto, bet Līgumā atrunāto termiņu neievērošanu - 0,1% no attiecīgās Līguma daļas summas par katru nokavēto dienu, bet ne vairāk kā 10% no attiecīgās Līguma daļas summas;
		5. ja pēc Būvprojekta nodošanas Pasūtītājam būvdarbu norises laikā tiek konstatētas Izpildītāja pieļautas kļūdas Būvprojekta tāmēs, rasējumos un citos Būvprojekta dokumentos, ko, ievērojot pienācīgu rūpību, Izpildītājam vajadzēja paredzēt un novērst pirms Būvprojekta nodošanas Pasūtītājam, Pasūtītājs ir tiesīgs pieprasīt un Izpildītājam jāmaksā Pasūtītājam līgumsods 100 (viens simts) *euro* apmērā par katru šādu konstatēto gadījumu.
		6. Izpildītājs Līguma 9.1.12.punktā norādītajā termiņā nesniedz Pasūtītājam atbildes uz tā uzdotajiem jautājumiem par izstrādāto Būvprojektu, tad Pasūtītājs ir tiesīgs pieprasīt un Izpildītājam jāmaksā Pasūtītājam līgumsods 150 (viens simts piecdesmit) *euro* apmērā par katru gadījumu;
		7. par Līgumā norādītā personāla vai apakšuzņēmēja nomaiņas vai piesaistes kārtības neievērošanu - 500,00 (pieci simti) *euro* par katru konstatēto gadījumu (par katru personu vai apakšuzņēmēju);
		8. par satiksmes organizācijai (t.sk. saskaņotās Satiksmes organizācijas shēmas neievērošana, piekļuves nenodrošināšana īpašumiem u.c.), darba drošībai izvirzīto prasību vai citu Līguma nosacījumu nepildīšanu - 200,00 (divi simti) *euro* par katru konstatēto gadījumu;
		9. par satiksmes organizācijas tehnisko līdzekļu Būvobjektā neuzturēšanu atbilstošā kārtībā – 100,00 (viens simts) *euro* par katru konstatēto gadījumu;
		10. ja Izpildītājs neierodas uz Pasūtītāja organizētajām sanāksmēm, Izpildītājam jāmaksā Pasūtītājam līgumsods 100,00 (viens simts) *euro* apmērā par katru gadījumu;
		11. par nesaskaņotu sabiedriskā transporta kustības slēgšanu vai ierobežošanu, kas ir Izpildītāja vainas dēļ, Izpildītājam jāmaksā Pasūtītājam līgumsods 500,00 (pieci simti) par katru gadījumu;
		12. par normatīvajos aktos noteikto Būvdarbu veikšanas dokumentu neatrašanos Būvdarbu veikšanas vietā – 200,00 (divi simti) *euro* par katru konstatēto gadījumu.
		13. par atkārtoti konstatētajiem Līguma 24.1.5.-24.1.12.punktos paredzētajiem pārkāpumiem Pasūtītājs ir tiesīgs aprēķināt Izpildītājam Līgumsodu dubultā apmērā.
		14. par autoruzraudzības pārkāpumu (netiek veikta autoruzraudzība, netiek veiktas regulāras atzīmes autoruzraudzības žurnālā par darba gaitu un atkāpēm no projekta, tiek slēptas darba atkāpes, neatrunājot tās žurnālā u.c. pārkāpumi) Izpildītājam jāmaksā Pasūtītājam līgumsods 300,00 (trīs simti) *euro* apmērā par katru gadījumu.
	2. Pēc Izpildītāja pieprasījuma Pasūtītājs maksā līgumsodu par Izpildītājam pienākošos maksājumu neveikšanu Līgumā noteiktajā kārtībā – 0,1% no savlaicīgi neveiktā maksājuma par katru kavējuma dienu, bet ne vairāk kā 10% no laikus neapmaksātas summas.
	3. Pasūtītājam ir tiesības pieprasīt no Izpildītāja līgumsodu EUR 1 000 000,00 (viens miljons *euro* un 00 centi) apmērā, ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī Līguma noslēgšanas procedūru vai izpildi.
	4. Līgumsoda samaksa neatbrīvo Līdzējus no Līgumā noteikto saistību pilnīgas izpildes.
	5. Līgumsoda samaksa neatbrīvo Izpildītāju no atbildības par Darbu pabeigšanu.
	6. Ja Izpildītājs vienpusēji atkāpjas no Līguma noteikto saistību izpildes tādu iemeslu dēļ, kuros nav konstatējama Pasūtītāja vaina, Pasūtītājs var prasīt no Izpildītāja līgumsodu 0.2% (divas desmitdaļas procenta) apmērā no Līguma kopējās summas. Šādā gadījumā Izpildītājam ir pienākums nodot visu ar Darbu izpildi saistīto dokumentāciju, Būvobjektu un pabeigt visus Būvdarbus līdz tādam stāvoklim, lai tie neapdraudētu cilvēku veselību un drošību, kā arī citu personu īpašumu, un nodot tos Līgumā noteiktajā kārtībā.
	7. Pasūtītājam ir tiesības pieprasīt un Izpildītājam ir pienākums segt Pasūtītājam radītos zaudējumus, kas radīti Izpildītāja un tā biedra, ja Izpildītājs ir piegādātāju apvienība vai pilnsabiedrība, dēļ saistībā ar spēkā esošu, neapstrīdamu un nepārsūdzamu kompetentas institūcijas lēmumu vai tiesas spriedumu konkurences tiesību pārkāpumā, kas izpaužas kā horizontālā karteļa vienošanās [[4]](#footnote-4). Šajā punktā noteiktais zaudējumu atlīdzināšanas pienākums nav ierobežots laikā un ir attiecināms arī uz laiku pēc Līguma termiņa beigām.
2. **Līguma izbeigšana**
	1. Līgums var tikt izbeigts tikai Līgumā noteiktajā kārtībā vai Līdzējiem savstarpēji rakstveidā vienojoties.
	2. Izpildītājam ir tiesības vienpusēji lauzt Līgumu, ja Pasūtītājs neveic maksājumus par atbilstoši Līgumam veiktajiem Darbiem, un šī iemesla dēļ uzkrātais līgumsods sasniedz 10% (desmit procentus) no attiecīgās Līguma daļas summas.
	3. Pasūtītājam ir tiesības vienpusēji lauzt Līgumu šādos gadījumos:
		1. Būvprojekts saskaņā ar pārbaužu rezultātiem neatbilst Līguma, Projektēšanas uzdevuma un/vai normatīvo aktu noteikumiem un Izpildītājs pēc Pasūtītāja pieprasījuma nenovērš konstatētās neatbilstības;
		2. Izpildītājs savas vainas dēļ ir nokavējis jebkuru no Līgumā vai tā pielikumos noteiktajiem Būvprojekta izstrādes termiņiem vai Defektu novēršanas termiņiem un Izpildītāja nokavējums ir sasniedzis vismaz 10 (desmit) darba dienas;
		3. Izpildītājs būtiski neievēro Līguma noteikumus - vairāk kā 2 (divas) nedēļas neveic Darbus, nepilda jebkuras no savām saistībām, pielieto neatbilstošas kvalitātes materiālus vai atsakās aizstāt bojātus materiālus, nenodrošina Līgumā paredzēto Darbu izpildes kvalitāti;
		4. Darbu veikšana Izpildītāja vainas dēļ saskaņā ar eksperta atzinumu ir aizkavēta tik tālu, ka kļuvis skaidrs, ka Darbu pabeigšana Līgumā noteiktajos termiņos nav iespējama;
		5. pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
		6. ja tiek konstatēts, ka Pasūtītājam nav pieejams finansējums Darbu uzsākšanai vai turpināšanai;
		7. Sabiedrisko pakalpojumu sniedzēju iepirkumu likuma 69.panta pirmajā daļā noteiktajos gadījumos;
		8. ja saskaņā ar Starptautisko un Latvijas Republikas nacionālo sankciju likuma 11.1pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		9. ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar šī Līguma noslēgšanas procedūru vai izpildi;
		10. par Līguma noteikumu pārkāpumiem Izpildītājam piemēroto līgumsodu skaits ir septiņi un vairāk, vai piemēroto līgumsodu kopsumma ir EUR 10 000,00 (desmit tūkstoši *euro* un 00 centi) un vairāk;
		11. ja atkārtoti (vairāk kā 1 (vienu) reizi) tiek konstatēts, ka Izpildītājs nenodrošina Būvobjekta uzturēšanu atbilstoši Līguma un normatīvo aktu prasībām, tādējādi apdraudot satiksmes drošību un par to sastādīts akts;
		12. Ja Izpildītājs, vai tā biedrs, ja Izpildītājs ir piegādātāju apvienība vai pilnsabiedrība, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās.
	4. Ja Līguma izpildes gaitā noskaidrojas, ka Pasūtītājam nav pieejams vai ir samazināts finansējums Darbu uzsākšanai vai turpināšanai, Pasūtītājam par to rakstveidā jābrīdina Izpildītājs. Šajā gadījumā Pušu pienākums ir 10 (desmit) darba dienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darba apjomu, kas paveikts un ir Pasūtītāja pieņemts līdz Līguma apturēšanas brīdim, par ko Līdzēji savstarpēji rakstveidā vienojas.
	5. Gadījumā, ja Līdzējs konstatē, ka ir iestājies kāds no pamatiem Līguma laušanai, tas nekavējoties nosūta rakstveida paziņojumu otram Līdzējam, norādot Līguma laušanas iemeslus un Līguma izbeigšanas kārtību un laiku.
	6. Pēc Līguma 28.5.punktā norādītā paziņojuma saņemšanas Izpildītājs nodod Pasūtītājam visu ar Darbu izpildi saistīto dokumentāciju un informāciju, ko tam pieprasa Pasūtītājs, gan papīra formā, gan elektroniskā veidā.
	7. Pēc Līguma izbeigšanas, Izpildītājam ir pienākums atbrīvot Būvobjektu no savām iekārtām, tehnikas, u.tml. Pasūtītāja norādītajos termiņos.
	8. Pasūtītājs neatlīdzina Izpildītājam nekādus zaudējumus, kas saistīti ar Līguma pirmstermiņa laušanu.
	9. Ja Līgums tiek lauzts pēc Pasūtītāja iniciatīvas Izpildītāja vainas dēļ vai, ja Izpildītājs lauž Līgumu ar Pasūtītāju (izņemot Līguma 25.2.punktā un 22.5.punktā paredzēto gadījumu), Pasūtītājs samaksā Izpildītājam par faktiski kvalitatīvi veiktajiem Darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un citus Izpildītāja radītos zaudējumus.
	10. Ja Līguma laušanas rezultātā tiek pārtraukti Būvdarbi un ir nepieciešams veikt Būvobjekta konservācijas darbus, to izmaksas sedz tas Līdzējs, kurš vainojams Līguma laušanā. Ja Līgums tiek izbeigts nepārvaramas varas apstākļu iestāšanās dēļ, ar Būvobjekta konservācijas darbiem saistītās izmaksas sedz Līdzēji līdzīgās daļās. Ja Līgums tiek izbeigts, Līdzējiem vienojoties, Būvobjekta konservācijas darbu izmaksas tiek segtas pēc Līdzēju vienošanās.
	11. Ja saskaņā ar Līguma nosacījumiem Līgums tiek lauzts pirms termiņa, uz izpildīto Būvdarbu daļu attiecas Līgumā noteiktie garantijas termiņi un Izpildītājam ir pienākums iesniegt bankas garantiju vai apdrošināšanas sabiedrības polisi Līguma VI nodaļā paredzētajā kārtībā.
	12. Pēc Pasūtītāja vienpusējas atkāpšanās no Līguma Izpildītājs Pasūtītāja noteiktajā datumā pārtrauc Darbus, veic visus pasākumus, lai Būvobjekts un Būvdarbi tiktu atstāti nebojātā, drošā stāvoklī, sakopj būvlaukumu, nodod Pasūtītājam ar Darbiem saistītos dokumentus, nodrošina, ka tā personāls atstāj Būvobjektu. Par Būvobjekta nodošanu Pasūtītājam Līdzēji sastāda attiecīgu aktu.
	13. Pēc Pasūtītāja vienpusējas atkāpšanās no Līguma Līdzēji sastāda aktu par faktiski veikto Darbu apjomu. Pasūtītājs pieņem Darbus tādā apjomā, kādā tie ir faktiski veikti, ja tos objektīvi ir iespējams pieņemt. Izpildītāja neierašanās nekavē akta sastādīšanu, un tādā gadījumā uzskatāms, ka Izpildītājs piekrīt aktā konstatētajam.
	14. Apmaksu par faktiski veikto Darbu veic Pasūtītājs atbilstoši Līguma noteiktajai darbu apmaksas kārtībai.
3. **Līdzēju pārstāvji**

[..]

1. **Citi noteikumi**
	1. Līgums stājas spēkā ar tā abpusējas parakstīšanas brīdi un ir spēkā līdz Līgumā noteikto saistību pilnīgai izpildei.
	2. Visi paziņojumi Līguma sakarā izdarāmi rakstiski. Par rakstisku paziņojumu uzskatāmas arī e-pasta vēstules.
	3. Līgums var tikt grozīts Līgumā un normatīvajos aktos noteiktajos gadījumos un kārtībā, Līdzējiem vienojoties. Vienošanās stājas spēkā pēc tās rakstiskas noformēšanas un abpusējas parakstīšanas un tās kļūs par Līguma neatņemamu sastāvdaļu.
	4. Līgumā noteikto tiesību un pienākumu nodošana trešajām personām nav pieļaujama, izņemot Līdzēju reorganizāciju normatīvos aktos noteiktā kārtībā.
	5. Ja kāds no Līguma noteikumiem zaudē spēku, tas neietekmē citu Līguma noteikumu spēkā esamību.
	6. Līdzējs rakstveidā informē otru Līdzēju par kontaktinformācijas vai rekvizītu maiņu.
	7. Ja kāds no Līdzējiem nav izmantojis Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Līdzējs ir atteicies no šo tiesību vai tiesiskās aizsardzības līdzekļa izmantošanas turpmāk.
	8. Līgums sagatavots elektroniska dokumenta veidā, parakstīts ar drošiem elektroniskiem parakstiem un satur laika zīmogu.
2. **Līdzēju rekvizīti**

|  |  |
| --- | --- |
| **Pasūtītājs:** **Rīgas pašvaldības sabiedrība ar ierobežotu atbildību “Rīgas satiksme”**[..] | **Izpildītājs:****Ceļu būves firma SIA “BINDERS”**[..] |

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. Piegādātāju apvienības gadījumā norādot apvienības biedru, kuram būs tiesības pārstāvēt Izpildītāju Līguma izpildē [↑](#footnote-ref-2)
3. Šeit un turpmāk – Līguma daļa ir attiecīgi Projektēšana, Būvdarbi, Autoruzraudzība [↑](#footnote-ref-3)
4. Šī punkta ietvaros par zaudējumiem ir uzskatāms arī Atveseļošanas fonda nesaņemtie līdzekļi. [↑](#footnote-ref-4)